
I. FEJEZET. 

A szerencse forgandó. — A25 erény és a természet állandó. — 
Izrael a választott nép. — Isten fensége. — Büntetés és ju- 
talom. 

Meddig leszünk még gyermekek mi vének, kik meg- 
őszültünk testünkben a hosszú idő folytán, lelkünkre 
nézve pedig határozottan csecsemők vagyunk tompult- 
ságunk miatt, melynél fogva a legkevésbbé állandó 
dolgot, a sorsot, változatlannak, a természetet pedig, 
mely legszilárdabb, fölötte ingadozónak tartjuk. Változ- 
tatjuk ugyanis, mint a koczkajátékban, és fölcseréljük a 
tényeket, azt gondolva, hogy, a mi a sorstól van, mara- 
dandóbb, mint az, a mi természettől való ; a természet- 
szerüeket pedig ingadozóbbaknak tartjuk a sorssze- 
rüeknél. Ennek az az oka, hogy mi a jelen szerint 
Ítélünk és nem tekintjük a jövőt, rábízva magunkat a 
tétovázó érzékekre a nem tévelygő értelem helyett. Mert 
a mi világos és kézzelfogható, azt szemünkkel fogjuk 
fel ; ellenben a láthatatlan és a jövő felé siet az ész, 
melynek látását, noha élesebb a testi szeménél, eltom- 
pítjuk, részint sok evéssel-ivással, részint — és ez a 
legnagyobb baj — tudatlansággal. 

Mindazonáltal a jelen idő és a benne eldöntött szá- 
mos és nagy alapkérdések képesek meggyőzni néme- 
lyeket, jóllehet, hogy hiszik, hogy az Istenség nem gon- 
dol az emberekkel és különösen a könyörgő néppel, 

mely a mindenség atyjának és királyának és a világ- 
egyetem szerzőjének tulajdon öröke. 

Ez a nép kaldaeusi nyelven «Izraeh -nék neveztetik, 
görögül pedig a név jelentése •Istenlátó 9^ a mi nekem 
az összes magán- és közös kincsek közül legbeosesebb- 
nek tetszik. Mert ha az idősebbek vagy tanítók, va>gy 
kormányzók, vagy szülék látása a nézőket is szemér- 
metességre, erkölcsösségre és mértékletes életre való 
törekvésre birja : mit gondolunk, az erénynek és derék- 
ségnek mily nagy támasztékát fogjuk föllelni a lelkek- 
ben, melyek nem törődve minden létrehozott dologgal, 
látni tanulták a nem létrehozott és isteni lényt, a leg- 
főbb jót, szépet, boldogat és üdvöst — ha meg kell mon- 
dani az igazat — a jónál jobbat, a szépnél szebbet, a 
boldognál boldogabbat, magánál az üdvösségnél üdvö- 
sebbet, mely — ha egyáltalában valami — tökéletesebb 
a mondottaknál ! 

Mert az ész nem éri föl gyorsan a nem érinthető és 
nem illethető Istent, hanem visszafordul és leszáll, 
nem lévén képes a megfelelő kifejezéseknek (mintegy) 
lépcsőjén fölemelkedve magyarázni — nem mondom — 
a valóban létező Istent (mert még ha az egész ég tagolt 
hanggá válnék is, nem volna erre elég találó és meg- 
felelő kifejezése), de még az alája rendelt erőket sem, 
mint pl. a vüágalkotó, uralkodó és előrelátó erőt, vala- 
mint a többiek közül a jutalmazó és büntető erőket. 
Egyébiránt a büntető erők a jutalmazok közé sorolan- 
dók, nemcsak mivel részei a törvényeknek és szabvá- 
nyoknak — a törvény ugyanis természeténél fogva 
kettőből áll : a jók jutalmazásából és a rosszak bünte- 
téséből, — hanem mivel a büntetés észretéríti és ki- 



józanítja a bűnösöket is ; — ha pedig nem — minden- 
esetre legalább azokat, kik közel járnak a bünhez. Mert 
mások büntetése javltja a tömeget, attól való félelmé- 
ben, hogy ép úgy jár. 



n. FEJEZET. 

Gaius trónra lép. — E fölött az öröm csak rövid ideig tart. 

Mert ki az, a ki — mikor látta Tiberius császár ha- 
lála után, hogy Caius vette át az egész világ uralmát 
nyugalomban és rendezett állapotban és minden ré- 
szeit, keleten, nyugaton, délen, északon, teljes össz- 
hangzásban, a barbár nemzetek a görögökkel egyet- 
értvén, a görögök a barbárokkal, a hadsereg a polgár- 
sággal, a polgárok a harczosokkal, úgy hogy mindnyá- 
juknak részük volt a béke élvezetében — nem csodál- 
kozott és álmélkodott rendkívüli és kimondhatatlan 
szerencséjén, naelylyel kész örökségképpen átvette az 
összes javak hosszú sorozatát, a nagyszámú és gazdag 
kincseket, ezüstöt és aranyat, részint mint nyers anya- 
got, részint vert pénzben, részint pedig mint ékességet 
ivó-serlegek és más tárgyak alakjában, melyek mutoga- 
tásra készültek, továbbá számos haderőt, gyalogságot, 
lovagságot, tengerészetet, továbbá mintegy kiapadha- 
tatlan forrásból befolyó jövedelmet; nemcsak a föld 
kereksége legtöbb és legfontosabb részei fölötti uralmat 
(melyet igazán lakott földnek nevezhetnök) határolva két 
folyamtól, az Euphratestöl és a Eajnától, melyek közül 
az egyik elválasztja Germániát és a vadabb népeket, 

az Euphrates pedig (elválasztja) Farthiát, továbbá a 
szarmaták és szkythák népeit, melyek nem kevésbbé 
vadak, mint a germán fajok, Lanem (mint már mond- 
tam) a nap felkeltétől lenyugtáig, a tengeren innen és 
túl levő világot? És ennek örült a római nép és egész 
Itália, nemkülönben Ázsia és Európa népei. Mert sen- 
kit azok közül, kik valaha uralkodtak, nem magasztal- 
tak mindnyájan, mivel nem remélték, hogy a magán- 
és közjavak birtokát és élvezetét bimi fogják, hanem 
azt vélték, hogy boldogságuk már teljes, ha a szeren- 
csét várhatták. Ennélfogva a városokban nem lehetett 
mást látni, mint oltárokat, áldozást, áldozati barmo- 
kat, fehér ruházatú, megkoszorúzott, vlgkedélyű embe- 
reket, kik, vidám ábrázatukkal mutatták örömüket; 
továbbá ünnepélyeket, gyűléseket, zenei versenyeket, 
lefuttatásokat, bohózatokat, éjjeli ünnepélyeket fuvola 
és hárfa kiséretében, mulatságokat, üdüléseket, szüne- 
tekét, minden érzéknek szóló xrindenféle gyönyört. 

Akkor a gazdag nem volt több a szegénynél, a ma- 
gasrangú az alantasnál, a hitelező az adósnál, az úr 
nem multa felül a szolgát, mivel a viszonyok egyenjo- 
gúságot hoztak rájuk, úgy hogy a költőknél leírt satur- 
nusi korszak ^ nem tekinthető többé a mese szülemé- 
nyének, a jólét és bőség miatt, a bú és félelem távolléte 
miatt, a minden házban valamint minden faluban nap- 
pal és éjjel lefolyó vigságok miatt, melyek állandóan 
megszakítás nélkül folytak az uralkodása első hét hó- 
napjában. 

Azonban a nyolczadik hónapban súlyos betegség 
támadta meg Gaiust, ki előbbi életmódját, mely, mikor 
Tiberius még élt, egyszerűbb és ennélfogva egészsége- 



sebb volt, fényazéssel cserélte fel. Mert sok bor és dús 
étkezés és telt gyomor mellett kielégíthetetlen vágyak, 
idétlen meleg fürdők és hányó szerek és mindjárt 
ismét tobzódás és részegség, fiúk és asszonyok után 
való vágyak és egyebek, mik tönkreteszik a lelket és a 
testet és a mindkettőben rejlő kötelékeket, egyszerre 
megtámadták. Mert a mértékletesség jutalma egészség 
és erő, a kicsapongásé pedig az erőtlenség és a halállal 
szomszédos betegség. 



m. FEJEZET, 

Gains stilyosan megbetegszik és felgyógyul; általánoB öröm; 
mert a fejetlenség a legnagyobb baj. 

Ennélfogva mikor betegségének híre elteqedt (lévén 
még a hajózás ideje, mert ősz kezdetén volt, mikor 
legutoljára hajóznak a tengeren tartózkodók, a kik a 
különböző kereskedelmi helyekből a hazai kikötőkbe 
és révpartok felé vonulnak és különösen azok, a kiknek 
gondjuk van arra, hogy idegen földön ne teleljenek), az 
emberek, abbahagyva elpuhult életmódjukat, elszomor- 
kodtak,minden ház és város megtelt gonddal és lehan- 
goltsággal, és a szomorúság mintegy ellensúlyozta az 
iménti örömet. Mert a földgömb összes részei betegek 
voltak vele együtt, súlyosabb betegségben sínlődve, mint 
a mely Gaiusra nehezedett. Mert az övé egyedül a test 
betegsége volt ; amaz pedig megtámadta mindenütt az 
összes emberek lelkét, életerejét, békéjét, reményeiket^ 
a javakban való részesülésüket és azok élvezetét. Mert 

eszükbe jutott, mily számos és nagy bajok származnak 
a fejetlenségből: éhség, háború, fák kiirtása, egész 
területek elpusztulása, vagyonfosztogatás, fogság, a 
rabszolgaságtól és haláltól való gyógyíthatatlan féle- 
lem, miket senki sem orvosolhatott, minthogy csak egy 
orvosszerük volt : Caius fölépülése. 

Mikor tehát engedni kezdett a betegség, rövid idö 
múlva még azok is, kik a birodalom határán laktak, 
megtudták — a hírnél ugyanis semmi sem gyorsabb ® — 
és minden város feszülten mindig jobb hírek után áhí- 
tozott, mígnem a folyton odaérkezők hírül hozták teljes 
fölépülését, melynél fogva újból kezdtek a régi jókedv 
felé fordulni, mert minden szárazföld, minden sziget 
Caius jólétében a magáét látta. Mert senki sem emlék- 
szik arra, hogy valamely ország vagy nemzet annyira 
örült volna fejedelme jólétén és helyreállításán, mint 
örült az egész földgömb, hogy Caius átvette az uralmat 
és fölépült betegségéből. 

Mert az igazság nem ismerése miatt örültek vala, 
mint emberek, a kik most először kezdik fölcserélni a 
kóbor éa vad életmódot az együttes és társp^s élettel, a 
sivatagból, bekerített hegyekből és hegyi vidékről fal- 
övezte városokba mennek lakni és a helyett, hogy fel- 
ügyelet nélkül élnének, egy szelídebb nyáj pásztorának 
éa vezetőjének, mintegy felügyelete alá állnak. Mert az 
emberi elme vak a valóban hasznosnak felismerésében 
és inkább tud élni hozzávetéssel és következtetéssel, 
naint tudással. 



IV. FEJEZET. 

CaluB kegyetlenségei. — Unokaöcscsének meggyilkolása. 

Eövid idö múlva Caius, kiről vélték, hogy mentő és 
jótevő, valamint hogy Ázsiára és Európára, mindenkire 
külön és mindnyájukra együttesen, a javak mintegy új 
forrásait fogja árasztani örökkétartó boldogság czéljá- 
ból, mipt mondani szokás «tűzhelyén kezdve», a ke- 
gyetlenség felé hajlott vagy jobban mondva, leleplezte 
vadságát, melyet a tettetés alakoskodásával elfödött 
volt. Mert unokaöcscsét, ki uralkodása társául maradt 
hátra és kit nálánál inkább illetett az utódlás joga — 
mert ő csak örökbefogadás által, amaz pedig termé- 
szettől fogva Tiberius unokája — megöli, ürügyül hoz- 
ván fel, hogy reá leselkedik, holott fiatal kora is meg- 
czáfolta az efiféle vádat ; mert csak az imént lépett a 
szerencsétlen a gyermekkorból az ifjak korába. És — 
mint némelyek mondják — ha Tiberius még egy ideig 
tovább él, elteszik láb alól Caiust, mert kiirthatatlan 
gyanúba esett, és egyedül a törvényes unoka nyilvánit- 
tatik ki fejedelemnek és nagyatyja birodalma örökö- 
sének. 

Azonban Tiberiust sorsa korábban ragadta el, mint- 
sem hogy végbe vihette volna szándékát. Caius pedig 
azt hitte, hogy csel útján minden rágalmat ki fog kerülni, 
ha majd társa ellen jogtalanul cselekszik. Az ámítás a 
következő volt: Egybehiva a főbb méltóságokat : « Aka- 
rom, — úgymond — hogy az, a ki születésénél fogva 

öcsém és jóindulatánál fogva testvérem — és ezzel a bol- 
dogult Tiberíus utasítását követem — részese legyen a 
császári hatalomnak. De magatok is látjátok, hogy hatá- 
rozottan még gyermek, ki felügyelökre, tanítókra és 
nevelökre szorul. Mert mi lehetne nagyobb áldás rám 
nézve, mint hogy nem terheltetnék egy lélek vagy egy 
test az uralkodás ekkora súlyával ; ha volna valakim, 
ki képes leend könnyíteni és enyhíteni rajta velem 
együtt ? Minthogy pedig felülmúlom a nevelöket, ta- 
nítókat és felügyelöket, ezért kinevezem magamat 
atyjának, amazt pedig fiamnak !» 



V. FEJEZET, 

Folytatás. 

Miután e szavakkal a jelenlevőket és az ifjút ámította 
(mert csalétek volt az örökbefogadás, nem a remélt 
uralom elérésére, hanem annak is, melylyel már birt, 
elrablására), örököstársára és jogrészesére leskelődni 
kezdett, teljes biztonságban és senkivel sem törődve. 
Mert a római törvények szerint az atyát illeti a teljes 
hatalom a fia fölött, nem is említve azt, hogy a csá- 
szári uralkodás nem vonható felelősségre, senki sem 
mervén vagy bírván számon kérni tőle bármit tett is. 

Ezt tehát mint a versenyküzdelmekben veszedelmes 
ellenfélnek tartva, sem együttes neveltetésüket, sem 
rokonságukat, sem fiatal korát meg nem szánva, le- 
teperi a szerencsétlent, a korai halál fiát, a sors üldö^ 
zöttét, az uralkodásban és örökségben társát, kiről 



valamikor remélték, hogy csaknem császár lesz a Ti- 
beriushoz való közeli rokonsága miatt. Mert az atyák 
elhaltával a nagyatyák fiaik közé számítják unokáikat. 
Mondják, hogy — (miután megparancsolták neki, 
hogy ölje meg magát saját kezével, mellette állván egy 
százados és egy ezredes, kiknek meg lett mondva, hogy 
ne nyúljanak hozzá a gyilkossághoz, mivelhogy nem 
szabad a császárok utódjainak másnak keze által meg- 
öletniök — mert a törvénytelenség közepette megem- 
lékezett Caius a törvényekről, szentségtelen tettei 
közepette a kegyeletről, [mintegy] kigúnyolva az igaz- 
ság természetét), tapasztalatlanságból — mert sem 
másnak megölését nem látta, sem nem gyakoroltatott 
be soha a fenyegető háborúk miatt a fegyverharczokba, 
melyek az uralkodásra nevelt ifjak gyakorlatai és elő- 
készületei — eleinte, kinyújtva nyakát, felszólította a 
jelenlevőket, hogy öljék meg. Mikor pedig nem vállal- 
koztak rá, maga vette kezébe a kardot, és tudatlanság- 
ból és tapasztalatlanságból tudakozódott a legalkalma- 
sabb pont után, hogy jól irányzott ütéssel nyomorult 
életének véget vessen. Ezek, mint mesterei a nyomo- 
rultságában, útmutatást adtak neki és kijelölték a helyet, 
hová irányítani kellene a kardot. Ö pedig első és 
utolsó oktatásban részesülve, kénytelenségből maga 
magának volt a gyilkosa. 

VI. FEJEZET. 

Macro, Caius barátja és tanácsadója. 

Miután Caius kivívta első és legnagyobb küzdel- 
mét, senki sem lévén hátra a császárságból, a ki felé 
fordult volna néhány rosszakarójának és általa gyanú- 
sítottnak figyelme, azonnal a második küzdelemre sie- 
tett Maeroval, egy férfiúval, ki közreműködött vele az 
uralkodás minden ügyében ; nemcsak miután kijelölte- 
tett fejedelemnek — csak a hízelgés szokott a szerencsé- 
nek udvarolni — hanem előbb is segítette öt az ura- 
lom elérésében. 

Mert Tiberius, ki mélyreható eszű volt és mind- 
azok közül, kik körülötte voltak, leginkább tudta az 
emberek titkos akaratát átérteni és a ki esze vala- 
lamint szerencséje által egyaránt kitűnt, sokszor gya- 
nakodott Caiusra, mint olyanra, ki rosszakarattal van 
az egész claudiusi család iránt és csak anyai ^ ágához 
ragaszkodik és ezért félt, hogy unokája, ha mint ifjú 
marad hátra, megöletik. Továbbá alkalmatlannak tar- 
totta Caiust ilyen nagy birodalom kormányzására, 
részint barátságtalan és kevésbbé közlékeny természete 
miatt, részint egyenlőtlen jelleme miatt, mely termé- 
szetellenesnek és őrültnek látszott előtte, a mennyiben 
sem szavaiban, sem tetteiben nem volt következe- 
tes. Macro ezen adott alkalonmial tőle telhetőleg se- 
gített, lecsillapítván Tiberius gyanúját és az (előíté- 
leteket), melyek lelkét leginkább unokája miatt való 
szüntelen félelmében nyilván gyötörték. 

Mert jószívünek, engedelmesnek tüntette fel Gaiust 
és olyannak, ki nagyon is aláveti magát unokaöcscsé- 
nek, úgy hogy iránta való gyengéd szeretetből szivesen 
átengedi neki blz egész uralmat; csakhogy az elzárkó- 
zottság sok embernek árt és ez okból a különben egye- 
nes lelkű Caiust is ravasznak tartják. 

És valahányszor nem tudta öt meggyőzni a való- 
színűség okával, a megállapodások terére lépett, 
mondván: «Jót állok érte; hitelt érdemlek; eléggé 
bebizonyítottam, hogy személyesen a császári ház- 
nak és Tiberiusnak barátja vagyok, a mennyiben én 
magamra vállaltam Sejanus * megsemmisítésének 
tervét ». 

Es egészben véve ügyes volt Caius dicséretében, ha 
dicséretre méltónak mondhatjuk a védelmet, mely a 
gyanakodásszülte rejtett és titkos okok és vádak ellen 
irányult. Egy szóval, a mi dicséretest mondhat valaki 
édes testvéreiről vagy fiairól, ezt mind és még többet 
mondott el Macro Caiusról Tiberius előtt. Ennek oka, 
a nagyvilág szerint, nemcsak az volt, hogy viszont 
Macro általa is tiszteltetett, mint a ki vagy sok, vagy 
minden Befolyással birt a birodalomban, hanem Macro 
felesége is — elhallgatandó okból. Ez mindennap 
unszolta és biztatta férjét, hogy fejtse ki minden buz- 
galmát és segítségét a fiatal ember érdekében. Az 
asszony pedig, különösen ha szerelmes, hatalmas eszköz 
arra, hogy férje eszét valamitől elfordítsa vagy vala- 
mire rábírja; mert lelkifurdalásai miatt inkább haj- 
landó a hízelgésre. 

Macro pedig nem tudván semmit házaséletének és 
házának romlásáról és a hizelgést őszinte jóakaratnak 

vélvén, megcsalatott és tudtán kívül ölelkezett leg- 
nagyobb ellenségeivel, mint legjobb barátjaival. 

Vn. FEJEZET, 

Macro meginti Caiust. 

Azon tudatban, hogy számtalanszor, a mikor közel 
járt az elveszéshez, öt megmentette, kendőzetlen és 
őszinte volt figyelmeztetéseiben. Mert, miként derék 
munkás, azt akarta, hogy tulajdon műve megmaradjon, 
nem bántalmazva sem tőle, sem mástól. Valahányszor 
tehát látta, hogy a lakománál aludt, mellette termett 
és felkeltette, czélozva mind az Hiedelemre, mind a 
biztonságra — mert könnyű leselkedni az alvóra; 
hasonlóképen ha szenvedélyesen nézett egyes tánczo- 
sokra, avagy olykor velük együtt tánczolt vagy méltó- 
ságáról kissé megfeledkezve, az erkölcstelen bohózatok 
színészein nevetett, sőt gyermek módjára röhögött, 
vagy ha elragadtatott a cziterázók vagy a karok dalla- 
maitól, úgy hogy olykor velők együtt énekelt, melléje 
ülve vagy ledülve, megtaszigálta és iparkodott vissza- 
tartani. 

Sokszor füléhez hajolva, hogy valamely idegen ne 
hallja, csendesen és szelíden figyelmeztette, mondván : 
sem a jelenlevőkhöz, sem más emberekhez nem szabad 
hasonlítanod, sem látásban, sem hallásban, sem egyéb 
érzéki dolgokban, hanem annyira fölül kell múlnod őket 
az élet minden egyes nyilvánulásában, a mennyire a 
szerencsében is fölöttök állsz. Mert helytelen dolog, 
ha a szárazföld és a tenger ura rabja az éneknek vagy 

táncznak, vagy gúnyos bohózatnak, vagy más effélé- 
nek és nem emlékszik meg inkább mindig és mindenütt 
az uralomról, — mint valamely nyáj pásztora és fel- 
ügyelője — levonva magának minden szóból és tettből 
azt, a mi javulást czéloz. 

Továbbá mondogatta : Ha jelen vagy színi- vagy test- 
gyakorlati-, vagy ló-versenynél, ne nézzed a foglalkozá- 
sokat, hanem a foglalkozásokban mutatkozó helyes 
kivitelt és elmélkedjél következőleg: Ha némelyek oly 
módon fáradoznak dolgokban, melyek nem használnak 
az emberi életnek, hanem csak gyönyört és élvezetet 
nyújtanak a nézőknek, hogy megdicsértetnek és cso- 
dáitatnak és jutalmat, tiszteletet és koszorúkat kapnak 
és nevök nyilvánosan kihirdettetik, mit kell tenni 
annak, a ki a legfelső és legnagyobb művészethez ért ? 
Legnagyobb pedig és legelőkelőbb az uralkodás művé- 
szete, mely által minden jó és termékeny síkság avagy 
hegyi vidék megmíveltetik, minden tenger veszély nélkül 
teherhordó hajókkal bejáratik és mely által az orszá- 
gok, közlekedés után vágyódva, a kölcsönös kincsek 
cseréje útján fizetnek egymásnak, részint beszerezve a 
hiányzókat, részint kivitelre szánva a fölösleget. Mert 
az irigység sohasem ejtette hatalmába az egész föld- 
gömböt, de még annak nagy részeit sem * egész Európát 
vagy egész Ázsiát, hanem mérges kigyó módjára üre- 
gekben leselkedik, kisebb területeken csúszva egy 
emberre, vagy egy házra, vagy, ha nagyon hevesen 
sziszeg, egy városra ; de valamely népnek vagy tarto- 
mánynak nagyobb körét nem támadja meg, különösen 
mióta válóban augusztusi (fenséges) családotok kezdett 
az összes emberiség élén állni mindenütt. 



14 



Mert a mi káros dolog napfényre került és nyilvá- 
nosan mutatkozott, azt a távol külföldre vagy a Tarta- 
rus rejtekeibe űzte ; a mi jótékony és hasznos mintegy 
számkivetésben élt, azt visszahozta a föld és tenger 
végéről a mi földünkre; mindez most egyedül a te 
kezedre van bízva, hogy kormányozzad. 

Minthogy a természet a hajó legfelsőbb kormányára 
rendelt és kezedbe vetted a kormányrudat, kormányozd 
az emberek közös hajóját azok üdvére, semminek sem 
örülve és semmiben sem gyönyörködve jobban, mint 
az alattvalók boldogításában. Mert az adományok, me- 
lyeket az egyes államokban a magánemberek okvetetle- 
nül szolgáltatnak, különfélék ; a fejedelem számára ez 
a legalkalmasabb ajándék: jó tanáoscsal előállni az 
alattvalókat illetőleg, a tanácsokat helyesen végrehaj- 
tani és bő kézzel és gazdag elmével korlátlanul jót 
juttatni, kivéve azt, a mit előrelátásból a bizonytalan 
jövő számára érdemes fentartani. 



Vin. FEJEZET. 

Macro és felesége meggyilkolása. 

Ilyeneket súgott a szerencsétlen Macro Caius fü- 
lébe, hogy megjavítsa. Ez pedig veszekedő és makacs 
természetű lévén, mintha erre felszólították volna, 
az ellenkező irányra fordította figyelmét, és intőjét 
szemtől-szembe meg merte szégyeníteni, olykor pedig, 
mikor messziről jönni látta, így szólt a körülötte le- 
vőkhöz : íme, itt a tanítója annak, kinek már nem kell 

tanulni; nevelője annak, ki nem gyermek többé ; figyel- 
meztetője annak, ki okosabb nálánál; a ki óhajtja, 
hogy a császár engedelmeskedjék az alattvalójának. Az 
uralkodás tudományában járatosnak és mesternek 
vallja magát; hogy kinél tanulta a kormányzást, 
bizony nem tudom. Mert bölcsőmtől fogva számtalan 
tanítóm volt : atyáim, testvéreim, nagybátyáim, unoka- 
testvéreim, nagyatyáim, őseim, egészen családom ala- 
pitóiig, összes vérrokonaim atyai és anyai ágon korlát- 
lan uralmat szereztek maguknak ; nem is említve azt, 
hogy az első magelhintésben is megvannak némileg 
az uralkodás királyi képességei. Mert valamint a test és 
lélek hasonlóságai alakban, tartásban, mozgásban, 
valamint akaratban és cselekvésben a származás elvén 
alapszanak, ép úgy valószínű, hogy általa fejeződik 
ki — inkább vázlatszerüen — a hasonlóság a kor- 
mányzásban is. Vájjon engem, kit a természet még 
születésem előtt, még anyám méhében, műhelyében 
császárnak alakított, mer-e valaki tanítabi, értelmet- 
len értelmest? Hol szabad azoknak, kik csak az imént 
magánegyének voltak, beletekinteni egy uralkodói lélek 
gondolataiba? Szemtelen vakmerőségükben azonban 
azok merik az uralkodás titkait magyarázni és azokba 
beavatni, kik alig vétettek fel a kezdők sorába. 

így azon lévén, hogy Macrótól lassanként eltávo- 
lodjék, hamis, de hihető és könnyen tévútra vezető 
vádakat kezdett koholni ellene ; mert a leleményes és 
heves természetűek képesek valószínűség szerint okos- 
kodni! Ürügyei a következők voltak: «Caiu8 az én 
művem, Macro műve : Én inkább, vagy legalább nem 
kevésbbé nemzettem, mint saját szülei. Minthogy 

Tiberius szomjazott a vérére, háromszor, nem egyszer 
semmisült volna meg nálam nélkül és az én megnyug* 
tatásom nélküL Sőt annak halála után^ én, a ki had- 
erővel rendelkeztem, azonnal amannak helyére állítot- 
tam, kimutatván, hogy egy emberrel kevesebbünk van, 
de az aralom teljes épségben marad. » 

Ezeket elhitték némelyek, mintha igazak volnának, 
mert nem ismerték a szólónak álnok indulatát ; ugyanis 
még nem volt nyilvánvaló a tettetése és ravasz jel- 
leme. Néhány nappal ezután a szerencsétlen ember 
feleségével együtt láb alól eltétetett, túlságos jóindula- 
táért a legnagyobb büntetést kapva. Ez a hálátlanok- 
kal tett szívesség következménye: mert a jó fejében, 
melyben részesültek, a legsúlyosabb büntetéseket szab- 
ják jótevőikre. így Macro, ki igazán mindent ernye- 
detlen buzgósággal és becsvágyból végzett, először, 
hogy megmentse Caiust, azután pedig, hogy csak ö 
vegye át az uralmat, ilyen jutalmat talált. Mert azt 
mondják, hogy a szerencsétlen^önkezével kényszerült 
megölni magát. Hasonló balsorsban részesült a neje, 
noha valamikor azt hitték róla, hogy benső viszonya 
van Caiusszal. De azt mondják, hogy a szerelem bá- 
jaiban nincs állandóság, a szenvedély változékonysága 
miatt. 



IX. FEJEZET. 

Gaius megöleti ipját, Silanust. 

Miután Macro egész családjával feláldoztatott, (Gaius) 
egy harmadik, de még súlyosabb áruláshoz fogott. Ipja 

Marcus Silanus volt, egy bölcseséggel teli és nemes 
származású férfiú. Ez, miután leánya időnek előtte 
meghalt, még mindig szeretettel vette körül Caiust, 
nem annyira mint ipa, hanem inkább mint édes 
apa mutatva irányában jóakaratot, melyre viszont 
számított az egyarányuság törvényénél fogva, a vő- 
böl fiút teremtve magának. Kikerülte azonban figyel- 
mét, hogy hamis véleményen van és hogy csalódik. 
ugyanis mindig résztvevő gondoskodással beszélt, 
semmit sem hallgatva el, a mi Caius erkölcsének, éle- 
tének és uralkodásának javulását és hasznát czélozná; 
a szabadszólás alapjául birván kiválóan nemes szárma- 
zását és a házasságból folyó rokonságot. Mert leánya 
csak nem rég halt meg, úgy hogy a rokonság joga 
még nem évülhetett el, hanem — úgyszólván — még 
tovább éldegélt, mert a lelki szellem némi végső mara- 
déka még megvolt, bezárva a testben. Caius azonban 
sértésnek fogváij föl a figyelmeztetéseket, mert azt kép- 
zelte magáról, hogy ö az összes emberek közül a leg- 
eszesebb, legjózanabb, sőt a legférfiasabb és legigaz- 
ságosabb, nagyobb mértékben gyűlölte tanítóit, mint 
bevallott ellenségeit. 

Minthogy tehát ezt az embert is tehernek tekintette, 
ki vágyai rohamát meg akarja akasztani, semmit sem 
törődve meghalt nejének szellemével, ha (t. i.) ennek 
atyját és a maga ipját láb alól elteszi, orozva meg is 
gyilkoltatja. 

X. FEJEZET. 

E kegyetlenségek felületes igazolása. 

A dolog már közbeszéd tárgyává lett a legelőkelőbb 
emberek sűrűn egymásután történt meggyilkolása foly- 
tán, úgy hogy minden szájról engesztelhetetlen vétkei 
hangzottak vissza, nem ugyan nyilvánosan, a félelem 
miatt, hanem halkabban. És ezután hirtelen válto- 
zással (a tömeg ugyanis nem állhatatos minden véle- 
ményében, beszédjében és tettében) nem akarván 
elhinni, hogy olyannyira megváltozott volna Caius, ki 
csak az imént derék, emberszerető, méltányos és 
nyájas ember hírében állott, kimentő okokat kerestek 
és kutatva találtak is, és unokatestvére és örököstársa 
esetében azt mondogatták : « A természet örök törvé- 
nye szerint az uralom nem lehet közös. A mit el kel- 
lett volna szenvednie ennek (t. i. Gaiusnak) egy hatal- 
masabb ellenféltől, azt ő előbb intézte el. Minthogy 
erősebb volt, védhette magát. » «Ez nem volt ember- 
ölés.)) öTalán az isteni gondviselés szerint, az egész 
emberi nem javára, tétetett el láb alól a fiatal ember ; 
mert ennek az egyik rész, annak a másik rész jutott 
volna osztályrészül és ebből belső zavargások és kül- 
háborúk szoktak keletkezni. A békénél pedig mi jobb? 
A béke a helyes uralkodásból származik, csak a villon- 
gásoktól és vesztegetéstől ment uralkodás helyes, és 
általa minden egyéb is jól foly.» 

Macro ügyében pedig azt mondogatták : « A kelleté- 
nél jobban felfuvalkodott volt. Nem volt fogalma a 



delphii föliratról, mely azt mondja: « Ismerd meg ten- 
magadat ! » Azt mondják, hogy az önismeret a szerencsé- 
nek, a tudatlanság pedig a szerencsétlenség oka. Mi 
lelte öt, hogy úgy megváltozott, hogy az alattvalót, ön- 
magát, az uralkodó rangjába emelte, a császárt pedig, 
Caiust, az alattvaló helyére leszorította ? Mert az ural- 
kodó dolga uralkodni és azt tette Macro ; az alattvalóé 
pedig engedelmeskedni és erről aztkivánta, hogyCaius 
vállalja el.)) 

Mert ezek a felületes emberek az intést parancsnak, 
a tanácsadót uralkodónak nevezték, vagy mert buta- 
ságból nem értették, vagy mert hízelgésböl meghami- 
sították úgy a szavak, valamint a tettek természetét. 

Silanusra vonatkozólag meg azt mondták: «Nevet- 
séges ember volt Silanus, mikor azt hitte, hogy az ipá- 
nak annyi befolyása van vejére, mint a tulajdon apá- 
nak a fiára. Ámde a polgári állású atyák, ha fiaik nagy 
hivatalba jutnak, visszavonulnak és beérik a második 
helylyel. Ez a balga ember pedig, mikor már ipja sem 
volt, neki nem járó előnyökre formált jogot és nem 
akarta megérteni, hogy lánya halálával együtt meghalt 
a házasságból folyó rokonság is. Mert idegen családok 
között kötelék a házasság, mely az idegenkedést ro* 
konsággá változtatja ; a kötelék feloldásával megszűnik 
minden közösség, kivált, ha meg nem másítható dolog 
által oldódott fel, az idegen családba férjhez adott lány 
halála által. » 

Ilyeneket beszéltek minden összejövetel alkalmával, 
többnyire azon lévén, hogy a császár ne látszassék ke-^ 
gyetlennek. Mivel ugyanis remélték, hogy Caius lelké- 
ben olyan jóravalóság és emberszerete lakozott, a milyen 



elődeinek egyikében sem volt, fölötte lehetetlennek 
tartották, hogy olyannyira az ellenkező irányban vál- 
tozott. 

XI. FEJEZET. 

Caius félistennek tartja magát. 

Miután tehát az előbb említett három versenyt ki- 
állotta a három legfontosabb osztálylyal szemben : a 
tanács és a lovagok rendjével szemben, melyek az állam 
két részét képezik, és harmadik helyen rokonságával 
szemben, és mivel azt hitte, hogy az által a legerősebb 
és leghatalmasabb embereken felülkerekedett, rettentő 
félelembe ejtette a többieket mind (Silanus megölésével 
a senatus tagjait, mert az a senatusban határozottan 
a legelső volt ; Macro megölésével a lovagokat, mert 
mint valamely karvezető, első volt a tisztelet és dicső- 
ség dolgában ; végre unokaöcscsének és örökös társá- 
nak megölésével összes vérrokonait) : nem akart többé 
az emberi természet korlátain belül maradni, hanem 
magasabbra tört és azon fáradozott, hogy Istennek 
tartsák. 

Ez őrültsége kezdetén, azt mondják, hogy következő- 
leg okoskodott: Valamint a többi állatok nyáj vezetői : a 
marhapásztorok, kecskepásztorok és juhpásztorok, sem 
marhák, sem kecskék, sem pedig juhok, hanem jobb- 
sorsú és minőségű emberek; ugyanazon módon illő 
hinni, hogy én is, ki a legjobb nyájnak, az emberi 
nemnek, vezetője vagyok, különbözöm (a többiektől) 
és nem megyek emberszámba, hanem jobb és istenibb 

az én osztályrészem. E felfogását bevéste elméjébe a 
szerencsétlen és mytbikus koholmányt hordozott ma- 
gában, mint valamely csalhatatlan igazságot. És mi- 
után egyszer neki bátorodva merészkedett legistente- 
lenebb istenülését a nép közé vinni, a vele járó és 
megfelelő dolgokat megcselekedni kisérelte és mintegy 
lépcsőn fokról-fokra tovább haladt fölfelé. 

Legelőször ugyanis magát az úgynevezett félistenek- 
hez kezdte hasonlítani : Bacchushoz, Herculeshez és 
a dioszkurokhoz, saját hatalmához mérten gúnyo- 
lódva Trophonioson '^j Amphiaraoson ^ Amphilocho- 
8on "^ és hozzájok hasonlókon jósdáikkal és titkos szer- 
tartásaikkal együtt. Azután mintegy szinházban, most 
ezt, majd azt a ruhát vette föl ; majd oroszlánbőrt és 
buzogányt, mindkettőt megaranyozva, Hercules diszé- 
ben, máskor pedig szőrkalapot a fején, valahányszor a 
dioszkurokat utánozta ; olykor repkénynyel és thyrsus- 
bottal és szarvasbőrrel Bacchust utánozta. 

És annyiban akarván különbözni, hogy míg amazok 
mindegyikének meg volt a maga tisztelete és nem volt 
köze ahhoz, melyben más részesült, ő irigykedő becs- 
vágyában mindnyájuk tiszteletét összevéve sajátította 
el, vagy jobban mondva, magukat a félisteneket, és 
nem változott át a háromtestű Geryonesbe ^, hogy a 
testek sokaságával a nézőket tévedésbe ejtse, hanem — 
és ez leginkább felötlő — egy test lényegét alakította 
és változtatta át különféle alakokba, az egyptomi Pro- 
teus^ módjára, kit Homeros mindenféle átváltozásra 
képesnek szerepeltet, majd az elemeknek, majd a belőlök 
származó állatoknak és növényeknek alakját vévén föl. 

Ámde mi szükséged volt neked, Gaius, oly jelvényekre^ 



melyekkel rendesen diszíttetnek az említett félistenek 
képszobrai? inkább utánoznod kellett volna amazok 
erényeit ! Hercules megtisztította a földet és a tengert, 
a legszükségesebb és minden emberre leghasznosabb 
munkákra vállalkozván, hogy, a mi kártékony és rossz 
volt minden egyes természetben, azt kiirtsa. Bacchus 
nemesítette a szölöt és kisajtolt belőle italt, mely igen 
kellemes és hasznos a lélekre és egyszersmind a testre, 
a mennyiben vidámságra viszi a lelket, elfeledtetve vele 
a bajt, és reményt keltve benne a jóra ; a testet pedig 
egészségesebbé, erösebbé és fürgébbé teszi. Es különö- 
sen mindenkit jobbá tesz, népes házakat és nemzetsé- 
geket szennyes és fáradságos életből átvezet szabad és 
vidám életre, és minden városnak, görögnek és bar- 
bárnak egyaránt, folytonos lakomákat, vígságokat, ven- 
dégségeket, ünnepélyességeket nyújt ; mert az említett 
dolgok oka a borban van. 

Továbbá azt mondják a dioszkurokról ^^ hogy része- 
sei a halhatatlanságnak. Minthogy ugyanis az egyik 
halandó volt, a másik pedig halhatatlan volt, az, a ki 
a jobbik sorsban részesült, nem tartotta méltányosnak 
magát inkább szeretni, mint jóakaratát nyilvánítani 
testvére iránt. Mert elképzelvén a végtelen örökkévaló- 
ságot, és meggondolva, hogy ő maga örökké fog élni, 
testvére pedig örökre meg lesz halva, és hogy épen 
halhatatlansága folytán örökkétartó szomorúságot vesz 
magára testvére miatt, nagyszerű cserét vitt végbe, 
összevegyítvén magával a halandót, testvérével pedig a 
romolhatatlant, és fölfrissítette az egyenlőtlenséget, a 
jogtalanság kezdetét, az egyenlőséggel, mely az igazsá- 
gosság forrása. 

Xn, FEJEZET. 

Folytatás. 

E lényeket mind, oh Caius, való jótéteményekért 
csodálták és még most is csodálják, sőt imádásra és a 
legnagyobb tiszteletre méltatták. Mondd meg hát ma- 
gad is nekünk, miféle ilyen dolog miatt vagy te büszke 
és felfuvalkodott? Vájjon utánoztad-e Jupiter ikreit 
testvérszeretet dolgában, hogy itt kezdjem? Nem-e 
ölted meg kegyetlenül, te keményszívű és irgalmatlan, 
testvéredet és örököstársadat első ifjúsága virágában 
és száműzted azután nővéreidet, hogy ezek se ejtse- 
nek félelembe az uralom megfosztása miatt ? 

Utánoztad-e Bacchust, új örömeknek feltalálója vol- 
tál-e, mint amaz? vígsággal töltötted -e meg a föld ke- 
rekségét? Ázsiában és Európában nem férnek- e el a 
tőled származó ajándékok ? Bizonyára mint általános 
rontó és gyilkos feltaláltál új művészeteket és tudo- 
mányokat, melyekkel a kellemest és örvendetest átvál- 
toztatod kedvetlenséggé és szomorúsággá és minden- 
kire bárhol elviselhetetlenné tetted az életet az által, 
hogy telhetetlen és kielégíthetlen kapzsiságodban el- 
sajátítottál mindent, a mi másnál szép és jó volt ke- 
leten, a mindenség egyéb tájékáin, akár délen, akár 
északon ; viszonzásul pedig elkeseredett lelked szüle- 
ményeit, vagy a mi káros és ártalmas szokott eredni 
átkos és mérges lelkektől, küldted és árasztottad reá- 
juk, íme, ezek miatt új Bacchusként jelentél meg ne- 
künk! 



De talán Hercnlest utánoztad fáradhatatlan munkáid 
és szüntelen vitézséged folytán, megtöltve a száraz- 
földet és a szigeteket jó törvényekkel és igazságszol- 
gáltatással, szerencsével és jóléttel és egyéb javak bő- 
ségével, melyeket az általános béke kieszközöl? te 
nemtelen, te gyáva, elvetted a városoktól mind azt, a 
mi nyugalomra és boldogságra vezet, és eltöltötted 
azokkal, mik zavart, rendetlenséget és a legnagyobb 
szerencsétlenséget okozzák ! 

Miután pedig annyival hozzájárultál a pusztuláshoz, 
mondd meg nekem, Caius, még halhatatlanságra vá- 
gyódol, hogy ne rövid idejű, és egy napig tartó legyen 
a szerencsétlenség, hanem örökkévaló? En pedig ellen- 
kezőleg úgy vélem, ha látszottál is valami istennek 
lenni, hogy mindenesetre közönséges és halandó ter- 
mészetté változtál át gonosz cselekedeteid miatt. Mert 
ha az erény halhatatlanná tesz, a gonoszság minden- 
esetre elpusztít. Azért hát ne számláld magad Jupiter 
ikerfiai közé, kik a legnagyobb mértékben testvérsze- 
retök voltak, te, a ki testvéreid gyilkosa és pusztítója 
valál! és ne akarj közös részt venni Hercules vagy 
Bacchus tiszteletében, kik az emberi élet hasznára vol- 
tak, te pusztítója és rontója annak, a mit amazok csi- 
náltak ! 

Xin. FEJEZET. 

Caius a legfőbb istenekhez hasonlitja magát. 

Oly nagy volt benne az őrjöngés és eszeveszett és 
tébolyodott őrültség, hogy fölülemelkedve a félistene- 

ken is tovább haladt és versenyre kelt Mercurius, 
Apolló és Mars istentiszteletével, a kikről azt tartják, 
hogy . amazoknál nagyobbak és hatalmasabbak. Leg- 
először is felszerelve Mercurius kormánypálczájával, 
sarujával és köpenyével, rendet mutatott a rendetlen- 
ségben, következetességet a zavarban és megfontoltsá- 
got az eszelősségben. Azután, ha a kedve tartotta, 
letette ama díszt, és Apollóvá alakult és változott át 
sugáralakú koszorúkkal kötve körül a fejét, balkezével 
íjat és nyilakat megragadva, jobbjában pedig a gratiá- 
kat tartva maga előtt; minthogy a jót készséggel kell 
odanyújtani és azért a jobbik helyre tétetett: t. i. 
jobbra; a büntetéseket ellenben korlátozni kell és 
azért tökéletlenebb helyre jutottak (t. i.) balra. És 
mindjárt mellette begyakorolt énekkarok álltak, me- 
lyek dicsénekeket énekeltek róla, ugyanazok, melyek 
csak az imént Bacchusnak, Lyajusnak, Eviusnak ne- 
rezték öt és hymnusokkal magasztalták, mikor Bacchus 
ruháját vette volt föl. 

Gyakran mellvértet is öltve, karddal fölfegyverkezve, 
indult, sisakkal és pánczéllal, Marsnak nevezve magát. 
Mindkét oldalán vele indultak a friss és új Mars szol- 
gái, gyilkosok és hóhérok csapatja, kik már gonosz 
szolgálatokat végeztek a gyilkos és emberi vérre szom- 
juzó számára. A kik ezt látták, azután meglepetéssel 
csodálkoztak és bámultak, hogy az, a ki az ellenkezőt 
teszi, mint a kikkel egyenrangúnak lenni merészkedik, 
nem vágyódik azok erényét gyakorolni, hanem jelvé- 
nyeivel mindenkit utánoz. Ámde a drágaságokat és 
ékszereket azért rakják szobrokra és képekre, mert jel- 
képileg utalnak a haszonra, melyet az így megtisztel- 

tek az emberi nemnek szereznek. Mercurius sarujára 
számyevezöket kötnek. Miért? Nem azért- e, mert illik, 
hogy az istenek tolmácsa és hírnöke — a miért Her- 
mesnek ^^ neveztetik — a mikor hirdeti a jót, (mert 
rossznak nemcsak Isten, hanem bölcs ember sem lesz 
hirdetőjévé), fölötte gyorslábú legyen és csaknem mint 
madár repüljön a haladéknélküli sietség miatt? Mivel- 
hogy illik, hogy hasznos dolgok gyorsan, rossz hírek 
pedig (csak) késedelmezve adassanak hírül, hacsak 
nincs valaki a mellett, hogy ezek hallgatással mellőz- 
tessenek. 

Viszont a hirnöki pálczát a békeszerződések bizonyí- 
tékául veszi föl ; a háborúk ugyanis terjednek és vég- 
ződnek a békét megállapító hírnökök által. A meg nem 
üzent háborúk pedig végtelen szerencsétlenséget hoz- 
nak, mind a támadókra, mind a védekezőkre. Azonban 
Caius mi czélból vett föl sarukat? avagy hogy hírhedt 
rosszaságai, melyeket hallgatással kellett volna mel- 
lőzni, lármával terjesztessenek, mindenfelé elhangozva 
erőltetett sietség által ? 

Ámbár mi szükség volt siettetett gyorsaságra? hisz 
veszteg maradva is kimondhatatlan bajokat árasztott, 
mint egy kiapadhatatlan forrásból, a földgömb minden 
részére. Minek is kellett neki a hirnöki pálcza, a ki 
soha semmi békést sem nem mondott, sem nem tett, 
hanem minden házat és várost Görögországban és a 
külföldön polgárháborúval eltöltött ? Hagyj fel tehát 
Mercuríusszal, mert, te álnevű, megszentségteleníted a 
neked nem járó megnevezést ! 

XIV. FEJEZET. 

Folytatás. 

Bajta mi hasonlóság van Apolló tulajdonságaival? 
Sugárzó koszorút visel, melyen jól kifejezte a művész 
a nap sugarait. Neki pedig lehet-e kedves a nap vagy 
egyáltalában a világosság — és nem-e inkább az éjjel, 
vagy a mi fénytelenebb még a sötétségnél, — törvény- 
telen tettei keresztülvitelére? Minthogy a jó tetteknek 
fényes nappal kell, hogy kitűnjenek, a rút tetteknek 
pedig — úgy mondják, — a legtávolabb alvilág (Tar- 
tarus), hogy oda taszítva méltán homályba borulja- 
nak. Cserélje föl a tárgyakat, miket mindegyik kezében 
tart, és ne hamisítsa meg a rendet ! Hordja a nyilakat 
és az íjat jobbjában; mert találóan tud czélozni és 
lőni, férfiakra, nőkre, gyermekekre, egész nemzetsé- 
gekre és népes városokra teljes pusztulásukig. A gra- 
tiákat pedig vagy dobja félre minél előbb, vagy rejtse 
el balkezébe ; mert elrútította szépségüket, sóvár pil- 
lantást vetve és kapkodva nagy vagyonra, jogtalan 
rablás czéljából, melynek folytán meggyilkoltattak a 
gazdák, a kik épen jólétök miatt jutottak szerencsét- 
lenségbe. 

Hanem Apolló orvosi tudományát is alaposan elfer- 
dítette. Az ugyanis feltalálta ^^ volt az üdvös szereket 
az emberek egészsége czéljából, nagymértékű nyáj assá- 
gában a másoktól jövő betegségeket is személyesen 
akarván gyógyítani természeténél és foglalkozásánál 
fogva. Ez ember ellenben betegségeket hozott az egész- 

ségesekre, csonkításokat az épekre, és általában erő- 
szakos balált az élőkre sorsuk ideje előtt; pazar 
költséggel elkészítve az ártalmas szereket mind, me* 
lyek segítségével már elpusztult volna, a mi kitűnő 
volt minden egyes városban, ba ő az isteni igazságszol- 
gáltatás által előbb meg nem semmisült volna. 

Mert intézkedései irányultak a hatalmasok és gazda- 
gok ellen, különösen Bómában, és a többi Itáliában, 
kiknél az ezüst és arany oly nagy kincse volt felhal- 
mozva, úgy hogy, ha egybehozták volna a földgömb 
többi részeinek széléről a kincseket mind, sokkal 
alábbvalóknak bizonyultak volna. Ez okból kezdte 
hazájából, mint valami szent talajból a béke magvait 
eltávolítani, ez a városgyülölő, ez a népirtó, ez a gya- 
lázat, ez a rontó gonoszság. Apollóról azt mondják, 
hogy nemcsak orvos, hanem derék jós is, ki jóslatai- 
ban előre mondja a jövőt az emberek hasznára, nehogy 
valaki homályban lévén a bizonytalan dolgok ügyében, 
elővigyázat nélkül mint a vak, sebtében belerohanjon 
a véletlenbe mint valami hasznos dologba; hanem, 
hogy az ember előre ismerve a jövőt, mintha már 
jelen volna, és nézve azt elméje segítségével nem ke- 
vésbbé, mint a kezünkben levőt testi szemeinkkel lát- 
juk, óvakodjék, vigyázva, hogy menthetetlen bajba ne 
essék. 

Méltó-e ezekkel egybevetni Caius hírhedt jóslatait, 
melyek által előre jelentetett mindenütt az államfér- 
fiaknak és hatalmasoknak szegénység, becstelenség, 
számkivetés és halál ? Mi köze neki Apollóhoz, neki, a 
ki semmi figyelemmel nem volt barátságra vagy ro- 
konságra? Hagyja hát abba az álnevű ApoUo utánozni 

az igazi Apollót ! Mert Isten alakjával nem úgy áll a 
dolog, mint a pénzzel, mely hamisveretű is lehet. 



XV. FEJEZET. 

• Folytatás. 

Valóban mindent inkább várhatna az ember, mint 
hogy ilyen test és lélek, mindkettő elkényeztetve és 
megtörve, összehasonlítható legyen Marsnak mindkét 
irányban kifejtett erejével. Ez az ember azonban, mint 
a színpadon soknemű álarczot változtatva, hamis meg- 
jelenésekkel ámította a nézőket. Ne vizsgáljuk tehát 
testi és lelki tulajdonságait, minthogy minden helyze- 
tében és mozdulatában elüt az említett istenségtől! 
Hát nem tudjuk-e, hogy Marsnak (nem a mesebeli 
Marst értem, hanem azt, ki a férfiasság természetével 
bir) ereje abban áll, hogy elhárítja a bajt, segíti és 
támogatja az elnyomottakat, mint azt némileg a neve 
is mutatja. Ugyanis e szóból : arégein,^* a mely annyit 
tesz, mint: « segíteni* kapta valószínűleg, a nyelv kis 
elhajlításával, a nevét Aresz = (Mars), a háborúk meg- 
semmisítője, a béke létesítője, melynek ellensége volt a 
másik (Mars), ellenben társa volt a háborúknak, át- 
változtatva a nyugalmat zavarrá és lázadássá. 

XVI. FEJEZET. 

Gains gyűlöli a zsidókat. 

Hát nem tanultak már az eddigiekből, hogy semmi- 
féle Istenhez, de még félistenhez sem szabad hasonlí- 
tani Caiust, a kinek sem ugyanazon természet, lényeg, 
de még ugyanazon szándék sem jutott osztályrészül ? 
Hanem — úgy látszik — a szenvedély vak, kivált ha 
hozzájárul hiú dicsekedés és versenyzés, kapcsolatban 
a legnagyobb hatalommal, melynek folytán mi, kik az- 
előtt szerencsétlenek voltunk, teljesen elpusztultunk, 
ugyanis csak a zsidókra gyanakodott, mint a kiknek 
egyedül vannak az övéitől eltérő szándékaik, és a kik — 
úgyszólván — a bölcsőtől fogva tanulták szüleiktől, 
nevelőiktől, tanítóiktól és sokkal előbb szent törvé- 
nyeikből, és azonfelül meg nem irott szokásaikból, 
hogy egy Istenbe higyjenek, a világ atyjába és alkotó- 
jába. Mert a többiek mind, férfiak, asszonyok, városok, 
népek, tartományok, földtájékok — majdnem monda- 
nám, — az egész földgömb, ámbár sóhajtoztak amiatt, 
a mi történik, mind a mellett hízelegtek neki, kelleté- 
nél nagyobb tiszteletben részesítve őt és nagyobbítva 
önhittségét. Némelyek behozták Itáliába a térdreboru- 
lás idegen szokását, ezzel meghamisítva a római sza- 
badság nemességét. 

Egyedül egy kiválasztott nép, a zsidók, voltak azon 
gyanúban, hogy ellenszegülnek, mint a kik megszokták 
volt, hogy az önkéntes halált, mint a halhatatlanságot 
fogadják, azért, hogy nem nézik el, hogy ősi szokásaik 

valamelyike, ha még oly csekély volna is, eltöröltessék. 
Mert, valamint az épületeken, az egyik rész eltávolításá- 
val, még az is, a mi eddig szilárdul látszott állani, meg- 
lazulva és összeomolva, az üres helyre esik. Pedig, a 
mihez most nyúltak, nem volt csekélység, hanem a 
legfontosabb dolog: az embernek született és múlé- 
kony természetét a nem létesült és nem múlékony 
Istenné — legalább úgy látszott — átalakítani ; és ezt a 
nép a legnagyobb istentelenségnek tartotta (mert hama- 
rább változik át emberré Isten, mint Istenné az ember) 
nem is említve azt, hogy evvel még a két legnagyobb 
gonoszságot követjük el, a hűtlenséget és hálátlanságot 
az egész világ jóltevöje iránt, a ki hatalmánál fogva az 
egész világ összes részeinek a javak nagy bőségét szol- 
gáltatja. 

XVII. FEJEZET. 

Háború készül a zsidók ellen. 

Igen nagy és engesztelhetetlen háború tört ki nem- 
zetünk ellen ; mert mi is lehetne súlyosabb baj a szol- 
gára nézve, mint ha ura gyűlöli? A császár alattvalói 
pedig szolgák, bár egy elődje alatt sem voltak azok, 
mivel az elődök méltányossággal és törvényes úton 
uralkodtak, de igenis Caius alatt, ki minden nyájassá- 
got kiirtott lelkéből és törvénytelenségre törekedett 
(mert magát tartva törvénynek, a bárhol élő törvény- 
hozók törvényeit mint üres beszédet eltörölte); mi 
pedig nemcsak rabszolgák, hanem a legbecstelenebb 
rabszolgák számába is mentünk, az által, hogy az ural- 
kodó korlátlan úrrá változott. 

XVm. FEJEZET. 

Az alexandriai zsidók szenvedései. 

Midőn Alexandriának kevert és gyülevész csöcseléke 
ezt észrevette, ránk támadt, gondolván, hogy eljött az 
alkalmas idő, és régóta lappangó gyűlöletét kimutatta, 
mindent felkavarva és zavarba hozva. Mert mintha ki 
lettünk volna szolgáltatva a császártól megállapított és 
igen nagy nyomorúság ezéljából, vagy legyőzettünk 
volna háborúban, úgy igáztak le őrült és vad erőszak- 
kal, megrohanva házainkat, kikergetve onnan a gazdá- 
kat feleségestül és gyermekestül, megfosztva a házakat 
lakóiktól. Bútorokat és drágaságokat már nem mint 
rablók, kik az éjjelt lesik és a sötétséget, mert félnek, 
hogy rajtakapják, hanem nyiltan, fényes nappal vittek 
el, mutogatva azokat a szembejövőknek, mintha örö- 
költék vagy vásárolták volna a tulajdonosoktól. 

De ha többen egyesültek a zsiványok közül, hogy 
osztozkodjanak a zsákmányban, elosztották a vásártér 
közepén, gyakran a gazdák szemeláttára, gúnyolódások 
és csúfolódások kíséretében. Bizony ez magában véve 
is borzasztó ! Hogy is ne ? Emberek, kik semmit sem 
vétettek, hirtelenül gazdagokból szegényekké, tehető- 
sekből Ínségesekké lettek, ház nélkül és tűzhely nélkül, 
kitaszítva és kiűzve saját házaikból, hogy éjjel ós nap- 
pal folyton a szabad ég alatt tartózkodva vagy a nap 
forrósága által, vagy az éjjeli fagy által tönkrencien- 
jenek. 

De ez még könnyű volt ahhoz képest, mit most el^ 

mondok. Miután annyi ezer meg ezer férfit, nöt és 
gyermeket, mint a juhokat és barmokat, az egész vá- 
rosból egy igen szűk térségre, mint valami ólba össze- 
szorítottak, azt vélték, hogy kevés nap múlva egész 
rakásokat fognak találni hullákból ; mert vagy éhség 
által vesztek el a szükséges élelmi szerek hiányában, 
miután nem szerezhették be előbb az eleséget, a várat- 
lan szerencsétlenséget sejtve, vagy pedig a tolongás és 
fojtó levegő által, minthogy semmi szabad tér nem 
kínálkozott, hanem köröskörül a levegő is el volt rontva, 
és elvesztette azt is, ami éltető volt benne, a belélegzés 
valamint — ha az igazat kell mondanom — a kilélegzők 
leheletei által. Ezek folytán a levegő lángolva és né- 
mileg lázroham által sújtva, meleg és szokatlan lehe- 
letet bocsát be az orrlyukakon és a szájon át, — mint 
a példabeszéd mondja — tüzet halmozva tűzre. Mert 
a belső szerveknek természettől fogva igen lángoló 
erejük van ; valahányszor erre a kívülről jövő hűvös 
szellők mérsékelten ráfúnak, a lélegzés szervei a he- 
lyes vegyítés által jól bírják magukat, de ha nagyobb 
melegséggé fajulnak, okvetlenül rosszul bírják magu- 
kat, mert tűz hozzáömlik a tűzhöz. 



XIX. FEJEZET. 

Egyéb kegyetlenségek a zsidók iránt. 

Mikor nem bírták többé elviselni a hely szorultsá- 
gát, kíözönlöttek a pusztaságba, a partvidék és sír- 
helyek felé, áhítozván tiszta és ártalmatlan levegőt 

élvezni. Ha pedig némelyek előbb visszamaradtak a 
város többi részeiben, vagy nem tudván semmit a ki- 
tört bajokról, a mezőkről odaérkeztek, mindenféle sze- 
rencsétlenségbe estek: vagy megkövezték őket, vagy 
megsebezték cseréptéglával, vagy magyalfa- és tölgyfa- 
ágakkal a test főrészeit, nevezetesen pedig fejüket ha- 
lálosan megütötték. 

Némelyek azok közül, kik tétlenségből és semmit- 
tevésből szoktak élni, köröskörül bekerítették, a — mint 
már mondtam — félreeső szűk helyre egybekergetett és 
összeszorított embereket és ezeket, mintha fallal volná- 
nak körülvéve, figyelemmel kisérték, hogy észrevétlenül 
senki el ne meneküljön. Sokan mitsem törődve saját 
biztonságukkal, a szükséges dolgok hiánya miatt ki 
akartak menni, mert féltek, hogy az éhség által csalá- 
dostul elvesznek. Ezeknek elszökését leskelődve szem- 
mel tartották, és a kit megfogtak, azt azonnal minden- 
féle kínzás után megölték. Még egy csapat leskelődött 
a folyam kikötőinél, hogy kifoszszák az oda betért zsi- 
dókat, és a lüit kereskedés czéljából oda vittek, ugyanis 
a hajókra szállva, a tulajdonosok szemeláttára, vitték 
el az árúkat; azoknak pedig hátra kötötték a kezüket 
és megégették őket, tüzelő anyagul használva a kor- 
mányrudakat, evezőlapátokat, rudakat és a födélzet 
deszkáit. 

A kiket pedig a város közepén égettek el, azok- 
nak legszánalmasabb volt a haláluk; olykor ugyanis 
fa hiányában rőzsét hordtak össze, azt meggyújtot- 
ták és bele dobták a szerencsétleneket. A félig el- 
égettek inkább a füsttől, mint a tűztől vesztek el; 
minthogy a gallynemü anyag nem tartós és füstös 

tüzet gyújtott fel és azonnal elaludt, a nélkül, hogy 
szénné tudott volna égni könnyű volta miatt. 

Sokra szíjakat és köteleket vetve és bokáikat meg- 
kötve még élve hurczolták őket végig a vásártér köze- 
pén, ugrándoztak rajtuk és a holttesteket sem kímél- 
ték. Ugyanis a féktelen állatoknál is kegyetlenebb és 
vadabb emberek izekre ázedték és megtaposták azokat, 
(emberi) alakjukat egészen elpusztították, úgy hogy 
semmi sem maradt, a mit el lehetett volna temetni. 



XX. FEJEZET. 

A nép Caius-szobrokat állit fel a zsidó imaházakban. 

Mivel az ország kormányzója, a ki, ha akarta volna, 
egyetlen egy óra lefolyása alatt, egyedül elnyomhatta 
volna a csőcselék hatalmát, tettette magát, hogy nem 
látja, a mit látott, és nem hallja, a mit hallott, hanem 
szabadjára engedte ellenünk a háborút és megzavarta 
a békét, azok még jobban ösztönözve, szemtelen és 
vakmerőbb tervekre vetemedtek, és igen népes csapa- 
tokat szervezve, az imaházakat (ugyanis sokan vannak 
a város minden egyes negyedében) részint elpusztítot- 
ták, részint alapostul feldúlták és üszköt vetve beléjök, 
felgyújtották, esztelen dühökben és örjöngésükben mit 
sem törődve a szomszédházakkal. Ugyanis semmi sem 
gyorsabb a tűznél, ha egyszer megragadta az anyagot. 

Nem említem a császárok tiszteletére itt elhelyezett 
aranyozott paizsokat, koszorúkat, szobrokat és felira- 
tokat, melyek szintén elvesztek és elégtek és a melyek 

miatt kimélniök kellett volna a többit. t)e ök nem 
aggódtak, nem tartva Caius büntetésétől, a kiről jól 
tudták, hogy kimondhatatlan gyűlölettel viselkedik a 
zsidók ellen, úgy, hogy azt vélhették, hogy senki 
nagyobb szivességet nem tehet neki, mint ha a bajok 
minden nemét a zsidó népre hozza. Mikor újabb hizel- 
gésekkel hozzáférkőzvén, teljesen korlátlanul akartak 
bennünket bántalmazni, mit tesznek ? Az imaházakon, 
melyeket nem tudtak gyújtogatásokkal és lerombolás- 
sal megsemmisíteni, mivel a zsidók nagy számmal és 
sűrűen laktak a közelben, más módon tettek kárt, még 
pedig a törvények é^ szokások felforgatásával. Mert 
mindnyájukban felállították Caius képeit, a legnagyob- 
bikban és legkiválóbbikban pedig érezszobrát, a mint 
négylovú fogaton megy. Es oly nagy volt a sietség és 
az erőltetett buzgóság, hogy nem lévén készen új négy- 
lovú fogat, a gymnasiumból egy igen régit hoztak, tele 
rozsdával, megcsonkítva fülein, hátulsó részén, alapján 
és sok más helyen, és a mely mint némelyek mondják, 
egy asszony tiszteletére állíttatott fel, t. i. a régi Kleo- 
pátráért, ki az utolsónak dédanyja volt. 

Hogy mily nagy vádat emelt épen ez ügyben a szen- 
telt ajándékot hozók ellen, mindenki előtt világos. Mert 
mit jelentett az ajándék, ha új ugyan, de asszonyé? to- 
vábbá mit jelentett, ha férfiúé, de régi? végre mit jelen- 
tett, ha egyáltalában másnak volt felajánlva? Vájjon nem 
kellett volna azoknak, kik ilyen ajándékot ajánlanak 
föl a császár tiszteletére, félniök, hogy feljelentik őket 
annál, ki a maga személye számára mindenben kiváló 
tiszteletet követelt ? 

Ezek azonban nagy önhittségükben remélték, hogy 

meg fognak dicsértetni ós nagyobb, fényesebb javakban 
fognak részesülni azért, mert új szentelt helyekül aján- 
lották fel Gaiusnak az imaházakat, nem tiszteletből 
emez iránt, hanem hogy minden módon szerencsétlen- 
séget hárítsanak a nemzetre. Erre világos bizonyítéko- 
kat szerezhetni ! Először is körülbelül tiz vagy még több 
királyból, kik 300 évig uralkodtak egymásután, kik 
semmiféle képet vagy szobrot nem állíttattak maguknak 
az imaházakban, bár voltak hozzátartozóik és rokonaik, 
kiket isteneknek véltek, nyilvánítottak és neveztek is. És 
ember voltuk daczára mért ne tisztelték volna istenek- 
nek, ők, a kik kutyákat, farkasokat, oroszlánokat, kro- 
kerdilusokat és még több más állatot, vízben vagy 
szárazföldön élőket és madarakat isteneknek rajzolnak 
le, a kiknek tiszteletére egész Egyptomban oltárok, 
szentélyek, templomok, szent berkek emeltettek ? 



XXI. FEJEZET. 

Mennyivel különb ember volt Tiberius I — Még sem állítottak 
neki szobrot. Augustus és Tiberius jóindulata a zsidók iránt. 

Talán most azt fogják mondani, a kik akkor nem 
szóltak volna, — mert inkább szoktak hódolni az ural- 
kodók szerencséjének, mint maguknak az uralkodók- 
nak — hogy a császárok nagyobbak a Ptolemseusoknál 
méltóságra és szerencsére nézve és hogy ennélfogva 
nagyobb tiszteletben kell részesülniök. Hát ti, — hogy 
ne kényszerüljek káromkodni — fölötte együgyű em- 

berek! miért nem méltattátok hasonló tiszteletre Tibe- 
riust, a ki Caius előtt uralkodott, a ki ennek juttatta 
az uralmat, miután 23 évig gyakprolta a hatalmat szá- 
razon éd vizén, és sem Görögországban, sem külföldön 
nem engedte, hogy a háború magva alattomban érjék, 
hanem élete végéig a békét és a béke javait pazarló és 
bőséges kézzel és elmével nyújtotta. Talán alacsonyabb 
származású volt? Hiszen mindkét szülőjére nézve 
nemesebb származású volt ! Avagy talán kisebb mű- 
veltségű volt? Hát ki volt nálánál okosabb és ékes- 
szólóbb azok közül, kik aző idejében virágoztak? Avagy 
talán nem volt oly érettkorú ? Hát melyik király vagy 
császár ért el szerencsésebb aggkort ? Bizonyára, mikor 
még fiatal volt, «az öreg»-nek nevezték, tiszteletből az 
éles elméje iránt. Ezt a férfiút, ki ilyen tulajdonságok- 
kal és nagysággal birt, elhanyagoltátok és mellőztétek? 
azt, a ki az emberi természetet minden erényben felül- 
multa, a ki császári uralkodásának nagysága és egy- 
szersmind deréksége miatt először neveztetett Augus- 
tusnak, a ki nem kapta nevét nemzetsége sorában, 
mint örökségének valami részét, hanem tőle kiindul- 
ván, jutott az augustusi név az utódoknak is; a ki 
figyelemmel kisérte az összekuszált és zavaros ügyeket, 
mihelyest az állam kormányára jutott ? Mert a szigetek 
versenyeztek az elsőségért a szárazfölddel, a szárazföld 
a szigetekkel, mely alkalommal vezéreik és védőik a 
legelőkelőbb római hivatalnokok voltak. Es továbbá a 
földgömb nagy részei : Ázsia és Európa versenyeztek 
egymással a föhatalomért ; Ázsia és Európa népei föl- 
kelve a föld széleiről, borzasztó háborúkat viseltek 
egymással minden földön és tengeren, szárazföldi és 

tengeri csatákban, úgy hogy majdnem az egész emberi 
nem megsemmisülve, a kölcsönös üldözések által tel- 
jesen eltűnt volna, hacsak nem jutottak volna jobb 
helyzetbe egy ember és vezér által, Augustus által, kit 
naéltán nevezhetni a baj elbáritójának. Ez az a császár, 
a ki a mindenütt dühöngő viharokat lecsendesítette, a 
ki gyógyította a görögök és barbárok közös betegségeit, 
melyek délről és keletről kiindulva, nyugat és éjszak 
felé gyorsan elterjedtek, úgy hogy a szomszédos orszá- 
gok és tengerek szerencsétlenséggel megteltek. Ez az 
a férfiú, ki a bilincseket, melyekkel lenyomatott és 
leigáztatott a földgömb, nemcsak lazította, hanem fel 
is oldotta. Ez az, a ki a rablók támadásai folytán ke- 
letkezett nyílt és titkos háborúkat is eltörölte. Ez az, 
a ki megszabadította a tengert a tengeri rablók ^* csol- 
nakaitól és megtöltötte teherhajókkal. Ez az, ki szabad- 
ságra vitte az összes városokat, rendet hozott a rendet- 
lenségbe, a ki a barátságtalan és vad népeket mind 
szelídítette és rendezte, a ki Görögországot sok Görög- 
országgal öregbítette és a külföld legtekintélyesebb 
részeit görögösítette, a béke őre, a ki mindenkinek 
juttatta, a mi neki jár ; a ki nyilvánosan és pazarul 
osztogatta kegyeit, a ki egész életében nem tett félre 
semmi jót, vagy szépet a maga számára. 

XXn. FEJEZET. 

Folytatájs. 

Ezt a férfiút, ki annyi jót tett a 43 év alatt, melyek- 
ben Egyptom felett uralkodott, elhanyagolták, és sem 
képet, sem szobrot nem állítottak neki az imaházakban ! 

És mégis, ha valakinek kellett új és kiváló tisztelétet 
megszavazni, bizonyára neki járt volna, nemcsak mert 
úgyszólván eredete és forrása volt az Augustus nem- 
zetségnek, sem azért, mert az első, a legnagyobb és 
általános jótevő volt, a mennyiben a sokak uralma 
helyett egy kormányzóra bízta a közös csolnak kor- 
mányzását, t. i. magára, ki ritkia tehetséggel bírt a kor- 
mányzásra (ugyanis helyesen mondták:^® «nem jó a 
sokfejűség)), mert a szavazatok sokfélesége különféle 
bajokat okoz), hanem azért, mert az egész földgömb az 
olympusi istenek módjára tisztelte őt. Ezt bizonyítják 
a templomok, kapuk, szent berkek, oszlopos csarno- 
kok, úgy hogy a mi nagyszerű műveket mutatnak a 
régi vagy új városok, azokat mind felülmúlják szép- 
ségben és nagyságban a császáriak, leginkább pedig a 
mi városunkban, Alexandriában, levők. 

Mert nem létezik olyan nagy szent terület, mint az 
úgynevezett Szebaszteion (Augustus temploma), a 
hajóra szálló császár temploma, mely szemben a leg- 
kitűnőbb kikötőkkel épült, magasra, igen nagyra és 
messzire láthatóan, és olyan templom, a milyen nincs 
másutt; telve szent ajándékokkal, festményekkel és 
szobrokkal; köröskörül ezüsttel és aranynyal megrakva, 

a legszélesebb szenthely, mely oszlopcsarnokokban, 
könyvtárakban, férfitermekben, szent ligetekben, elö- 
udvarokban, szabad terekben, szabad ég alatti térsé- 
gekben, mindenben a legnagyobb pompával volt di- 
szitve ; boldogító reménye az elvitorlázóknak, valamint 
a visszaérkezőknek. 



XXm. FEJEZET. 

Folytatás. 

Habár annyi alkalmuk volt, és mindenütt mindenki 
velük egyetértett, még sem tettek semmi újítást ima- 
házainkban, hanem minden tekintetben megtartották 
a törvényt. Avagy talán mellőzték a császárnak járó 
tiszteletet? ugyan melyik józaneszü ember mondhatná 
ezt? Hát akkor miért fosztották meg attól? Meg fogom 
mondani, a nélkül, hogy valamit eltitkolnék. Ismerték 
az ö gondosságát, és hogy azt oly nagy mértékben for- 
dítja az egyes népek ősi szokásai megszilárdítására 
csak úgy, mint a rómaiaknál és hogy nem fogadja el 
hiúságból a tiszteletet némelyek szokásainak rovására, 
hanem tekintettel van a birodalom nagyságára, melyet 
terúiészetesen ép az ily eljárás folytán részesítettek 
tiszteletben. 

Hogy pedig a dagályos tiszteletnyilvánítások nem 
kötelezték le, és nem tették kevélylyé, annak legfénye- 
sebb bizonyítéka, hogy sohasem szerette, ha öt úrnak 
vagy Istennek szólították, hanem hogy ha valaki 
mondta is, neheztelt miatta, továbbá hogy a zsidók 

eljárását helyeselte, a kikről jól tudta, hogy minden 
ilyesmitől idegenkednek. 

Hát milyen szemmel nézte ő Bómának a Tiheris 
folyón túl levő nagy részét, melyről jól tudta, hogy 
zsidók foglalták el és laknak rajta? Többnyire ezek 
római polgárok voltak, kik szabadon bocsáttattak. 
Ugyanis foglyokul vitetvén Itáliába, felszabadíttattak 
tulajdonosaik által, a nélkül, hogy kényszerültek volna 
akár csak egy ősi szokást is megmásítani. Tudta tehát, 
hogy vannak imaházaik és hogy azokban összegyűl- 
nek, különösen a szent szombati napokon, melyeken 
nemzeti bölcsészetükkel foglalkoznak. Azt is tudta, 
hogy a zsengékből szent pénzeket gyűjtenek és Jeru- 
zsálembe küldenek azok útján, kik majd bemutatják az 
áldozatokat. De ő nem űzte ki őket Bómából és nem 
vette el tőlük római polgárjogukat, sőt zsidó polgári 
jogukkal is törődött. Nem tett semmi újítást az ima- 
házakra vonatkozólag, nem tiltotta el gyülekezetei- 
ket a törvények magyarázata czéljából, nem ellenezte 
a zsengék áldozását, hanem olyan kegyelettel viselke- 
dett intézményeink iránt, hogy majdnem családostul 
fényes ajándékokkal ékesítette szentélyünket, meg- 
hagyván, hogy örökre minden nap folytonos égő áldo- 
zatokat mutassanak be saját pénztárából zsengéül a 
legfelsőbb Isten tiszteletére; melyeket mai napig is 
bemutatnak és mindörökre be fognak mutatni — a 
valóban császári gondolkodásmód emlékére. 

Sőt az állam havi kiosztásánál, mikor a nép föl- 
váltva pénzt vagy gabonát kapott, soha sem zárta ki a 
zsidókat a kedvezményből, hanem ha épen a szent 
szombaton történt a kiosztás, a mikor nincs meg- 

engedve sem adás-vevés, sem általában valamit tenni, 
nevezetesen az élelmi szerek beszerzésére, meghagyta 
a kiosztóknak, hogy a zsidóknak a következő napon 
szolgáltassák ki az állami ajándékot. 



XXIV. FEJEZET. 

Folytatás. 

Ez okból mindenütt az emberek, még ha természet- 
től fogva nem viselkedtek is jó indulattal a zsidók 
iránt, óvakodtak hozzánynlni a zsidók ősi szokásainak 
valamelyikéhez. Hasonlóan Tiberius alatt, ámbár Itá- 
liában a viszonyok fel voltak forgatva, mikor Sejanus 
kieszelte volt a támadást ellenünk. Mert azonnal, 
annak halála után, megtudta, hogy a Bómában lakó 
zsidók ellen emelt vádak hamis rágalmak voltak: 
Sejanus koholmányai, ki meg akarta semmisíteni né- 
pünket, melyről tudta, hogy egyedül vagy leginkább 
fog szembeszállni szentségtelen terveivel és tetteivel, a 
császár érdekében, ki azon veszélyben forgott, hogy 
árulást követnek el rajta. 

Es a minden egyes helyre kínevezett alvezéreknek 
szívükre kötötte, hogy a népünkhöz tartozókat nyug- 
tassák meg városaikban, minthogy nem mindnyájukat, 
hanem csak a bűnösöket — ezek pedig kevesen vol- 
tak — éri a büntetés, és hogy semmit se változtassa- 
nak a nép hagyományán, sőt zálogul tekintsék az 
embereket, mint a kik természetüknél fogva békesze- 

retök, és az ősi szokásokat, mint a melyek elősegítik a 
nyugalmas állapotokat. 



XXV. FEJEZET. 

Az egyptombeliek túlságosan istenitik Gaiust. 

Gaius elkevélyedett, a mennjdben nemcsak mondta, 
hanem tartotta is magát Istennek. Aztán Gaius sem a 
görögök, sem az idegenek közt nem talált alkalmasabb 
embereket Alexandria lakosainál arra, hogy öt mérhe- 
tetlen és emberfölötti vágyában megerősítsék. Értenek 
ugyanis a hízelgéshez, a csaláshoz és a képmutatáshoz, 
fel lévén szerelve hízelgő beszédekkel, és sárba tiporván 
mindent szilaj és zabolátlan nyelvükkel. Isten neve 
annyira tiszteletes náluk, hogy az íbiszeknek, hazai 
mérges kígyóknak és sok más vadállatnak is adták, 
ógy hogy korlátlanul élve Istenre czélzó megnevezé- 
sekkel, természetesen ámítják a gyengeelméjüeket és 
azokat, kik nem ismerik az egyptomi istentelenséget. 
Azonban felismerik őket azok, kik értik szertelen bo- 
londságukat, vagy inkább vallástalanságukat. 

Caius ezt nem tudván, azt képzelte, hogy Alexandria 
lakosai valóban Istennek tartják, mivelhogy nem két- 
értelműén, hanem egyenesen mindenféle neveket hasz- 
náltak untig, melyeken a többi isteneket szokták szólí- 
tani. Azután azt vélte, hogy az imaházakra vonatkozó 
újítás tiszta lelkiismeretből és az iránta való őszinte 
tiszteletből eredt, részint figyelve az emlékirati nap- 
lókra, melyeket némelyek Alexandriából szétküldtek — 

ezek ugyanis legkedvesebb olvasmányai voltak, úgy 
hogy a többi történetirók és költők iratai épen nem 
tetszettek neki, összehasonlítva az ezek által nyújtott 
élvezettel, — részint egynehány szolgája miatt is, kik 
vele gúnyolódtak és enyelegtek. 



XXVI. FEJEZET. 

Helikon és cselvetései. 

Ezek közül a legtöbben egyptombeliek voltak, gonosz 
fajzat, mely lelkébe elegyítette a hazai krokodilusok és 
kigyók mérgét, valamint ösztönét. Ennek az egész 
egyptomi csapatnak, mint valamely énekkarnak, a ve- 
zére Helikon volt, egy átkozott és utálatos rabszolga, 
ki titkon a császári házba ennek vesztére becsúszott ; 
ugyanis megízlelte az általános műveltséget előbbi 
urának bőkezűségéből, ki őt Tiberius császárnak aján- 
dékozta. Akkor nem részesült semmi előnyben, ameny- 
njdben Tiberius gyűlölte a gyermekies tréfákat, mint- 
hogy majdnem első ifjúsága óta a komolyság és mogor- 
vaság felé hajlott. 

Mikor azonban ez meghalt és Caius vette át az ural- 
kodást, új gazdáját követve, ki őt zabolátlanságra és 
minden érzéki bujaságra felszólította, azt mondta ma- 
gában : Kajta, most itt az alkalom ! Ébredj föl ! Próba- 
tételed számára a legjobb hallgatód és néződ van! 
Elénk természetű vagy ! tréfálni és enyelegni jobban 
tudsz, mint mások ! Mulatságokhoz, bohós és a mellett 
gúnyos játékokhoz értesz ! ügyszintén szert tettél álta- 

lános műveltségre, mely nem közönséges! Azonfelül 
csevegésed nem kellemetlen ! Ha tehát gúnyolódásaid- 
hoz ravaszul valami fulánkot csatolsz, úgy hogy nem- 
csak nevetést, hanem gj'anakvásszülte keserűséget is 
okozol: egészen magadhoz ragadtad uradat, kinek 
természettől fogva hajlama van hallgatni a tréfásan 
előadott vádakra. Mert füle — mint tudod — nyitva 
van és fígyel azokra, kik képesek a rágalmazásba bele- 
szőni a vádaskodást. És ne is keress fölösleges módon 
anyagot ! Van alapod a zsidókban és a zsidók szokásai- 
ban, melyekben nevelkedtél és melyekre taníttattál 
bölcsöd óta, nem egy ember által, hanem Alexandria 
városának legfecsegöbb része által. Mutasd meg tehát, 
mit tudsz ! 

XXVII. FEJEZET. 

Folytatás. 

Ez esztelen és átkozott okoskodásokkal izgatván és 
edzvén magát, lebilincselte Caiust és mindig körülötte 
forgolódott, sem éjjel, sem nappal nem távozván el 
tőle, hanem mindig vele lévén magányosságát és nyu- 
galmának idejét népünk bevádolására használta föl és 
ravaszul gyönyört keltett benne élcze által, hogy a 
rágalmazások vérig sértsenek. Mert nem vallotta magát 
egyenes vádlónak, és nem vallhatta magát annak; 
azonban oldaltámadásával és cselvetésével veszedel- 
mesebb és rettenetesebb ellenség volt azoknál, kik 
nyiltan mutatták ellenszenvüket. 

Azt mondják, hogy az alexandriabeliek küldöttjei is, 



47 

jól tudva ezt, titkon fölbéreltók öt nagy áron nemcsak 
pénzzel, hanem méltóságok reményével is, melyeket 
kilátásba helyeztek neki rövid időn belül, ha majd 
Gaius Alexandriába érkezett. Ez pedig álmodozva ama 
idöröl, melyben ura jelenlétében és avval együtt a 
földgömbnek (mert világos volt, hogy hódolat czéljából 
Caius-szal oda tódul minden tekintélyes és magas- 
rangú ember az államokban, útra kelve azok legtávo- 
labb széleiről) legnagyobb és legnevesebb városa által 
fog tiszteltetni, mindent megígért. 

Egy ideig tehát nem tudva a benn rejtőző ellenség- 
ről, csak a külsőktől óvakodtunk. Mikor azonban 
észrevettük, körültekintve kutattunk minden utat- 
módot, hátha sikerül valahogyan meglágyítani és ki- 
békíteni az embert, a ki minden módon és minden 
oldalról ránk lő és jól czélozva talál is. Mert együtt 
labdázott, vívott, fürdött és reggelizett Caius-szal, és ha 
ez le akart feküdni, ott volt, elnyerve a komornoknak 
és a házi testőrség parancsnokának hivatalát, oly mér- 
tékben, mint az senki másnak nem jutott. Úgy hogy a 
kellő időben résen találta a császár fülét, és menten 
minden külső zajtól alkalmasnak annak a meghallgatá- 
sára, a mit ő óhajtott. 

Vádjaihoz gúnyt is fűzött, egyrészt, hogy megnevet- 
tesse a hallgatókat, másrészt, hogy nekünk nagyon 
ártson. Mert a mi fődolognak látszott, a gúnyolódás, 
mellékes volt neki; a mi pedig mellékesnek látszott, a 
vádaskodás, első és egyedüli munkája volt. Felhúzva 
minden vitorlát, mint a kinek kedvező szél fú a kor- 
mány körül, duzzadt vitorlákkal előre vitorlázott, egy- 
másután vádat vádra halmozva és fűzve. Ez erősebben 

hatott CaiuB lelkére, úgy hogy a vád emléke felejthe- 
tetlen maradt. 



XXVIIL FEJEZET. 

Az alexandriai zsidók küldötljei, — köztök Philo is — emlék- 
iratot adnak át Caiusnak. 

Szorultságunkban tehát és zavarunkban, miután 
bár mindent megtettünk, hogy Helikont jóindulatra 
birjuk, az erre vezető utat nem találtuk, — minthogy 
senki sem mert szólni neki, vagy feléje menni nyegle- 
sége és gőgje miatt, melylyel mindenki iránt visel- 
kedett és egyszersmind mivel nem tudtuk, vájjon van-e 
oka az idegenkedésre a zsidó nemzettől, a miért urát 
folyton izgatta és ingerelte népünk ellen, — fölhagy- 
tunk minden további fáradozással ezirányban és arra 
fordítottuk figyelmünket, a mi fontosabb volt. 

Elhatároztuk, hogy emlékiratot adunk át Caiusnak, 
mely főbb vázlatban felöleli azt, a mit szenvedtünk, és 
a mit elérni óhajtottunk. Ez majdnem némi kivonata 
volt hosszabb kérésünknek, melyet nem sokkal előbb 
fölterjesztettünk Agrippa király útján. Ugyanis ez épen 
akkor a városban tartózkodott, és Syriába készült 
utazni, hogy a neki adományozott királyságot elfog- 
lalja. Mi tehát tudtunkon kívül még ámítottuk magun- 
kat ; mert eleinte mindjárt, a mint tengerre szálltunk, 
azt véltük, hogy bíró elé megyünk, és elérjük igazain- 
kat. Ö azonban engesztelhetetlen ellenségünk volt, a 
ki látszat szerint édesgetett bennünket derült tekinte- 
tével és kedélyes megszólításával. Fogadván ugyanis 

bennünket a Tiberis melletti mezőn, eleinte — épen 
anyja kertjeiből jött ki — viszonozta üdvözlésünket, 
jobbjával jóindulatúlag intett felénk és Homilost, ki 
rendesen a küldöttségekkel foglalkozott, küldve hoz- 
zánk : (íszemélyesen — úgymond — fogom meghall- 
gatni ügyeteket, a mint érkezésem lesz». Ügy hogy 
nem csak a kik körülöttünk állottak, örültek Velünk 
együtt, mintha már győztünk volna, hanem a mieink 
közül is azok, kiket a fölületes látszat megtévelyít. 

En azonban, mivel — úgy látszik — több józansá- 
gom volt, mind korom, mind egyéb műveltségem 
miatt, tartózkodva fogadtam azt, a minek a többiek 
megörültek. Miért — úgymondtam meghányva-vetve 
okoskodásomat — mondta akkor, hogy csak minket 
fog meghallgatni, bár oly sok követség volt ott, mely — 
úgyszólván — az egész világból jött oda? Mit akart 
evvel? Hiszen jól tudta, hogy zsidók vagyunk, kik 
beérik avval, ha nem rosszabbul bánnak velők (mint 
másokkal)? Hát nem jár-e közel az őrültséghez, azt 
vélni, hogy előjogokban is részesülhetünk egy idegen 
nemzethez tartozó, fiatal és korlátlan úr részéről? 
Inkább úgy látszott, hogy ragaszkodik Alexandria la- 
kosainak másik részéhez, a melynek előjogokat adott 
már azzal is, hogy a gyorsabb döntést megigérte. Bár 
csak ne hagyná el a méltányos és közös hallgató sze- 
repét és ne lenne biró helyett azoknak segítője, nekünk 
pedig ellenfelünk ! 



Alexandriai Philo. 

XXIX. FEJEZET. 

A küldöttség hírt vesz, hogy Oaius szobrot állit magának a 

jeruzsálemi templomban. 

Ezeket megfontolva, remegtem belsőmben, és sem 
nappal, sem éjjel nem volt nyugtom. Míg így csügged- 
tem és a bizonytalanság miatt sóhajtottam — ismé- 
telni is veszedelmes, — hirtelen egy másik váratlan 
baj csapott le ránk, veszélybe ejtve nem a zsidók egyik 
részét, hanem általában az egész népet, ugyanis Ró- 
mából Dicaearchiába érkeztünk, követve Caiust; ez 
pedig lement a tenger felé és az öböl körül időzött, 
otthagyva saját mezei lakait, melyek nagy számmal és 
fényesen díszítve voltak. Mialatt mi az ügyünkre gon- 
doltunk — mert mindig vártuk, hogy híni fognak — 
oda jön egy ember, vértől elfutottan és zavarodott 
tekintettel, lihegve, kissé elvezetve minket a többiek- 
től — mert a közelben voltak emberek — « Hallottá- 
tok — úgymond — a legújabbat?* Midőn pedig el 
akarta mondani, elakadt, mert könyek egész árjában 
úszott. Mikor ismét beszélni kezdett, másodszor és 
harmadszor is elakadt. Ezt látva, megijedtünk és kér- 
tük, hogy nyilvánítsa a dolgot, melyről azt mondta, 
hogy miatta ide jött. 

((Csak nem azért (jöttél), hogy tanúk jelenlétében 
sirj». ((Ha pedig a dolog megérdemli a könyeket, ne 
legyen csak neked részed a szomorúságban ; mert már 
hozzászoktunk a bajokhoz*. Ez csak nagynehezen és 

zokogva bár, szakadozott lélekzettel mondta: « Tem- 
plomunk oda yan». «Gaius meghagyta, hogy állit- 
sunk neki a szentélyben óriási nagyságú szobrot, « Jupi- 
ter » megne vezessél ». Míg mi ennek hallatára el- 
ámultunk és a rémület folytán megdermedtünk és 
mozdulni sem tudtunk többé (ugyanis némán álltunk, 
tehetetlenül, összeroskadva, elzsibbadt testtel), mások 
jöttek ugyanazokkal a fájdalmas hírekkel. Es azután 
mindnyájunk bezárkózva együttesen sirattuk egyéni, 
valamint közös sorscsapásainkat és aggodalmak közt 
megbeszéltük, — a szerencsétlen ember ugyanis nagyon 
beszédes — a mit az ész fölvetett. «Hogy ne legyünk 
mindenkinek kiszolgáltatva a nálunk uralkodó törvény- 
ellenességek folytán, tél derekán tengerre szálltunk és 
nem tudtuk, milyen erős tél leskelődik ránk a száraz- 
földön, mely sokkal terhesebb, mint a tél a tengeren. 
Mert ennek a természet az oka, mely az évszakokat 
elkülöníti ; — a természet pedig üdvös ; — amannak oka 
ellenben egy ember, ki nem gondolkodik emberileg, 
ki fiatal és újításokat tesz, és mindenki fölött korlátlan 
uralommal van felruházva. Az ifjúság pedig, mely 
korlátlan hatalom birtokában féktelen szenvedélyek- 
nek enged, legyőzhetetlen baj. Vájjon szabad lesz-e az 
imaházak érdekében legfőbb szentélyünk elpusztítója 
elé menni és szájunkat kinyitni? Mert világos, hogy 
nem fog törődni kevésbbé nevezetes és fontos dolgok- 
kal, a ki meggyalázta a legnevesebb és leghíresebb 
templomot, melyre kelet és nyugat tekint és mely nap 
módjára mindenhová fénylik. De még ha bátran hozzá- 
férhetnénk is, mi egyebet várhatunk, mint kérlelhetet- 
len halált ? Ám legyen úgy ! Meg fogunk halni ! mert 

a dicső halál, melyet törvényeink megőrzése miatt 
elszenvedünk, az életnek bizonyos neme!» 

«Ha pedig halálunkból semmi haszon nem fog szár- 
mazni, nem-e őrültség, a mellett még elveszni, még 
pedig, mikor követségben járunk, úgy hogy a baj 
inkább a küldőket éri, mint azokat, kik elszenvedik a 
halált? Sőt azon törzsrokonaink, kik természetüknél 
fogva leginkább gyűlölik a rosszat, kegyeletlenséggel 
fognak vádolni, mert önzésből valami önérdekünkre 
gondoltunk, holott az összes ügyek végveszélyben fo- 
rognak. Mert a kis dolgokat alája kell rendelni a na- 
gyoknak, valamint a magánügyeket a közügyeknek, mert 
ha ezek elvesztek, vége van az államnak is. Mert hogyan 
volna részünkről kegyeletes és jogszerű dolog másképen 
küzdeni, mint kiemelve, hogy alexandriai polgárok va- 
gyunk, kiket a zsidó állam általánosabb veszélye 
fenyeget ? Mert a templom szétrombolásával félni kell, 
hogy az újítani és nagyokat cselekedni szerető ember 
kiirtatja nemzetünk általános nevét. 

Minthogy e szerint mindkét ügy, mely miatt elkül- 
dettünk, eltűnt, talán azt fogja valaki mondani: «Hát 
hogyan? nem tudtak biztos hazatérésről gondoskodni?*) 
Ennek én azt felelném : « Vagy nincs igazi érzésed, 
mint egy nemes embernek, vagy pedig nem neveltek 
téged föl és nem gyakoroltak a szent iratokban ! Mert 
a valóban nemes emberek telve vannak reményekkel, 
és a törvények jó reményeket támasztanak azokban, 
kik nem felszinesen foglalkoznak velük. Talán kísérlet 
ez a mostani nemzedékkel, hogy lássuk, hogyan visel- 
kedik az erénynyel szemben, és vájjon tanulta-e elvi- 
selni a szerencsétlenséget erős gondolkodással, a nél- 

kül, hogy előbb összeroskadna. Mindaz tehát, a mi az 
emberektől ered, elpusztul és pusztuljon is el! de 
maradjon meg lelkünkben a mentő Istenbe vetett erős 
hitünk, ki gyakran megmentette népét szorultságból 
és Ínségből. 

XXX. FEJEZET. 

Miért állítják fel a szobrot? — Helikon és Apelles. 

Ilyeneket beszélgettünk majd keseregve a váratlan 
szerencsétlenségen, majd pedig biztatva magunkat egy 
csendesebb változás reményével. Kis ideig várva így 
szóltunk azokhoz, kik a híreket hozták: «Mit ültök 
nyugodtan, miután csak az imént szikrákat szórtatok 
fülünkbe, melyektől égünk és fölperzseltetünk, holott 
még el kellene mondanotok, mi bírta Caiust e tettre. 

Erre -azt felelték : Az első és legfőbb okot ismeritek, 
a melyet mindenki is ismer. Istennek akar tartatni és 
azt gyanítja, hogy csak a zsidók fognak ellenszegülni. 
Ezeket ő jobban nem bánthatná meg, mint, ha a szen- 
tély méltóságát meggyalázza. Híre jár, hogy a bárhol 
létező templomok közül ez a legszebb,' a mennyiben 
mérhetetlen idők óta dísze szüntelen és bőséges költe- 
kezés által mindig emeltetett. Házsártos és veszekedő 
ember létére arra jár az esze, hogy e szentélyt magáévá 
teszi. És mostan jobban van felingerelve, mint azelőtt, 
egy levél által, melyet Capito küldött hozzá ». 

wCapito adószedő volt Judseában és valahogyan ha- 
raggal viseltetik a benszülöttek iránt. Minthogy u^anis 
szegényen jött volt oda és különnemű és nagy gazdag- 

ságot gyűjtött össze abból, a mit lop és titokban be- 
szed, és mert félt azután, hogy majd bevádolják : tervet 
koholt, melylyel rágalmazás útján szabaduljon azok 
vádjaitól, kiken jogtalanságot elkövetett. A következő 
esemény alkalmat adott neki szándéka keresztülvite- 
lére*. 

« Jamniát, Judaea egyik legnépesebb városát, vegyes 
nép lakja; a többség ugyan zsidó, de vannak más 
törzsbeliek is, kik vesztünkre oda jöttek a szomszédos 
tartományokból. Ezek, bár zsellérek voltak, az — úgy- 
szólván — bennszülötteket bántalmazták és bajt okoztak 
nekik az által, hogy a zsidóknak mindig valamely ösi 
szokását megsértették. Mikor ezek hallották utazóktól, 
hogy mennyire buzgólkodik Caius a saját istenítése 
ügyében, és hogy nagyon idegenkedik az egész zsidó 
néptől, azt gondolván, hogy megjött az alkalmas idő a 
támadásra, rögtönözve oltárt emelneK igen silány 
anyagból, sárból téglát vetve, csakhogy cselt vessenek 
polgártársaiknak. Jól tudták ugyanis, hogy nem fogják 
tűrni szokásaik megsértését, és igy is történt*). 

iMert a zsidók ezt látva és bosszankodva, hogy szent 
földjük méltósága valósággal megsemmisíttetik, össze- 
gyülekeztek és lerombolták (az oltárt). Azok pedig tüs- 
tént Capitóhoz mentek, ki az egész cselekvény szerzője 
volt. Ez azt gondolva, hogy váratlan előnyre tett szert, 
melyre régóta áhítozott, részletesen elmondta a történ- 
teket és nagyította is. Caius elolvasván a levelet, meg- 
parancsolja, hogy a tégla-oltár helyett, mely bosszantás 
czéljából Jamniában emeltetett, valami gazdagabbat és 
fényesebbet állítsanak föl a főváros templomában, (t. i.) 
egy óriási aranyozott szobrot. Ez ügyben a legjobb és 

legbölcsebb tanácsadói voltak: a nemes származású 
Helikon, ki élősdi rabszolga és ravasz volt; azután 
Apelles, valami tragoediai színész, a kiről mondják, 
hogy első ifjúsága teljében árúba bocsátotta szépségét, 
mikor pedig megvénült, szinész lett. Valóban mindazok, 
kik a színpadra lépnek, eladván magukat a nézőknek 
és a színházaknak, nem a szemérmet és szerénységet, 
hanem a legnagyobb fokú szemtelenséget és illetlensé- 
get kedvelik. Ez okból Apelles a tanácsadó rangjára 
emelkedett, hogy Caius tanácskozhassék, hogy kivel 
együtt kell tréfát űzni, és kivel együtt énekelni ; mit- 
sem törődve az állami ügyek felügyeletével mintha 
mindenütt béke és törvényesség uralkodnék. 

így tehát Helikon, a skorpióhoz hasonló rabszolga, 
egyptomi mérgét öntötte a zsidókra, Apelles pedig asz- 
kaloni mérget; ugyanis Aszkalónban született. Az 
aszkalóniták kiegyenlíthetetlen és engesztelhetetlen gyű- 
lölettel viselkednek a Szent Föld lakosaival szemben, 
bár ezek szomszédjaik ». 

Mikor ezt hallottuk, minden szó és név mélyen meg- 
sebezte szívünket. Hanem a derék tettek derék tanács- 
adói nem sokkal ezután gonoszságuk jutalmát kapták. 
Az egyik vasra veretett Caiustól — más bűnei miatt, 
kínpadra hurczoltatott és kerékbe töretett egymásután, 
mint a koronkint visszatérő betegségeknél. Helikon 
pedig Claudius Germanicus Caesar-tói öletett meg 
egyéb bűnök miatt, melyeket ez az eszeyes?;ett ember 
elkövetett. De ez mind később történt. 

XXXI. FEJEZET. 

Caius Petroninst bízza meg a szobor felállításával. 

A levél a szobor fölállítása ügyében megiratott, még 
pedig nem egyszerűen, hanem a lehető legnagyobb 
körültekintéssel a biztonságra vonatkozólag: Meg- 
hagyja ugyanis Petroníusnak, egész Syria alvezéré- 
nek, a kihez a levelet is irta volt, hogy az Euphrates 
melletti hadseregnek, mely szemmel tartotta a keleti 
királyok és népek átkelését, a felét vezesse Jndaeába, 
a szobor kiséreteül, nem oly czélból, hogy a felállítás 
díszét emelje, hanem, hogy, ha valaki megakadályozná, 
ez azonnal elveszszen. 

Mit szólsz, óh uram ? Előre tudva, hogy nem fogjuk 
tűrni, hanem, hogy paizsainkkal meg fogjuk védeni a 
törvényeket és meg fogunk halni ősi szokásainkért, 
indítsz ellenünk háborút? Mert úgy látszik, nem, 
mintha nem tudtad volna, mi lesz valószínűleg az 
eredmény, fogtál hozzá az újításhoz templomunkban, 
hanem jól ismerve előre a jövőt, mintha már jelen 
volna, és azt, a mi fog történni, mintha kezed alatt 
volna, vezettetted ide a sereget, hogy a szobor mindjárt 
bünÖH áldozatokkal szenteltessék föl: szerencsétlen 
férfiak és asszonyok vérével. 

Petronius ennélfogva, a mint a parancsot végig ol- 
vasta, nagy zavarban volt ; mert nem tudott ellensze- 
gülni, félelmében — tudta ugyanis, hogy Caius engesz- 
telhetetlen nemcsak azok iránt, kik nem tették a mit 
parflincsolt, hanem azok iránt is, kik nem tették meg 

azonnal, másrészt nem tudott könnyen belekezdeni; 
tudta ugyanis, hogy egy halál helyett, — ha egyáltalá- 
ban lehetséges volna — szivesebben viselnek el a zsi- 
dók 10,000 halált, semhogy megengedjék, hogy meg- 
történjék, a mi tiltva van. Mert az összes emberek 
megőrzik saját szokásaikat, leginkább azonban a zsidó 
nép. Azt vélve ugyanis, hogy a törvények isteni jósla- 
tok, és e tanban nevelkedve kora ifjúságuk óta, szívük- 
ben hordják a parancsolatok képmásait. Ezeknek vilá- 
gos nyomait és alakjait látva azután gondolataikban 
mindig bámulják azokat. Az idegeneket, kik tisztelettel 
viseltetnek azok iránt, befogadják nem kevésbbé mint 
saját polgártársaikat. A kik pedig eltörlik vagy kigú- 
nyolják a törvényeket, azokat mint legnagyobb ellen- 
ségeiket gyűlölik. 

A parancsolatok mindegyikét annyira remegve tisz- 
telik, hogy soha az összes emberi — hogy is mond- 
jam? — jólétért vagy boldogságért sem szeojnék meg a 
legcsekélyebb parancsot is. Páratlan azonban és kiváló 
mindnyájukban buzgólkodásuk a szentély iránt. Ennek 
legnagyobb bizonyítéka a következő : Kérlelhetetlen 
halál van kitűzve az idegenekre, kik a belső körfalon 
át bementek — mert a külső körfalba fölvesznek min- 
denkit, bárhonnan jön is. 

E körülményekre tekintve, Petronius nem igen mert 
vállalkozni a dologra ; megfontolva, mily merész tettet 
visz végbe. Azért mintegy tanácsülésre hiván össze lel- 
kének összes gondolatait, mindeniknek kutatta a véle- 
ményét, és azt találta, hogy mindnyájan egy vélemé- 
nyen vannak arra. nézve, hogy semmit sem szabad 
változtatni abból, a mi kezdettől fogva meg van szén- 

telve: először, mert természettől fogva igazságos és 
istenfélő dolog ; azután a veszély miatt, mely fenyeget 
nemcsak Isten részéről, hanem a bántalmazott zsidók 
részéről is. Azon felül gondolkodóba ejtette őt a nemzet 
nagy népessége, melyet nem zárt körül, mint a többi 
népeket, egy épen neki jutott egyetlen vidék kerí- 
tése, hanem majdnem az egész földgömb ; mert el van 
terjedve minden szárazföldön és szigeten, úgy, hogy — 
mint látszik — számra nézve csak kevéssel marad el a 
bennszülöttektől. 

Nem jáma-e nagy veszólylyel, annyi ezer meg ezer 
ellenséget magára zúditani ? Nem kellene-e félni, hogy 
elvtársaik mindenünnen védelmükre fognak sietni? 
Legyőzhetetlen baj lenne a következménye, nem is 
tekintve azt, hogy a Judseában lakó zsidók mérhetet- 
len nagy számmal vannak, eröstestüek, bátorlelküek, 
kik készek meghalni ősi szokásaik védelmében bátorsá- 
guknál fogva, mely — mint egynehány rágalmazójuk 
mondaná — barbár; valóban azonban szabad és 
nemes. 

Azonfelül aggasztották őt a hatalmi viszonyok az 
Euphratesen túl; tudta ugyanis nemcsak hallomás- 
ból, hanem tapasztalatból is, hogy Babyloniát és sok 
más helytartóságot a zsidók foglalják el. Mert évenkint 
szent követek küldetnek, kik igen sok aranyat és ezüs- 
töt, mely a zsengékből egybegyűlt, a templomba visz- 
nek, bejárva nehéz, járatlan és végtelen utakat, melye- 
ket úgy tekintenek, mint országutakat, mert azt hiszik 
róluk, hogy istentiszteletre visznek. 

Nagyon félve, hogy — mint az valószínű is volt — 
értesülvén az újításról a szobor felállítása ügyében, 

hirtelen ellene indulnak és bekerítik, némelyek innen, 
mások meg amonnan, és kört képezve és egymáshoz 
csatlakozva a'közbal fogottakkal borzasztóan bánnak, — 
az efféléket tehát megfontolva, félénken visszavonult. 

Viszont megint az ellenkező irányba tereltetett (és 
azt mondta) : «Ez uram parancsa, a ki fiatal és a ki hiszi, 
hogy bármit akar, az hasznos és a mit egyszer elhatá- 
rozott, az végrehajtandó, még ha a legkárosabb is, és 
telve van makacssággal és dölyfösséggel, és a ki át- 
ugorva az emberi természetet, már az istenek közé 
számítja magát. Eletem veszélyben forog akár ellen- 
kezem, akár engedek neki ; csakhogy ha engedek, ez 
háborúval jár és a veszély talán nem biztos és nem ér 
utol minden körülmények között ; ha pedig ellenkezem, 
kérlelhetetlen és biztos a veszély Caius részéről. » 

E nézetéhez csatlakoztak sokan a rómaiak közül, 
kik vele együtt igazgatták Syria ügyeit, tudván, hogy 
őket is legelőször fogja utolérni Caius haragja és bün- 
tetése, mint a kik szintén okai voltak, hogy a parancs 
ne hajtassék végre. Azonban a szobor elkészítése ha- 
lasztásé- nyújtott neki alaposabb megfontolásra. Mert 
sem Eómából nem küldtek embert ( — azt hiszem. 
Isten gondviseléséből, ki látatlanul védelmezte a bán- 
talmazottakat — ), sem a Syriában levők közül nem 
bizott meg senkit a felügyelettel, a ki legügyesebbnek 
bizonyult, minthogy a törvényellenesség siettetésében 
a háború is kitört. Időt nyerve tehát a hasznosnak 
megfontolására — mert a hirtelen és nagy események, 
ha együttesen lecsapnak, gyengítik az elmét — fölsze- 
reltette a szobrot valamely szomszédos vidéken. Petro- 
nius tehát magához hivatta a legértelmesebb művésze- 



60 



ket Phoeniciából, és átadja nekik az anyagot. Ezek 
pedig Szidonban dolgoztak rajta. 

Egyszersmind magához hivatja az uralkodó zsidó 
papokat és kormányzókat, részint hogy kinyilatkoztassa 
Gaius parancsait, részint hogy tanácsolja nekik, hogy 
hódoljanak meg uruk parancsának, és tartsák szenoimel 
a veszélyeket! Mert készen állnak a legharcziasabb 
haderők Syriában, melyek el fogják borítani az egész 
országot halottakkal. Azt hitte ugyanis, hogy ha előbb 
megpuhítja ezeket, általuk a többi sokaságot is mind 
rá fogja bírhatni, hogy ne ellenkezzék. Azonban csaló- 
dott várakozásában, mint az természetes volt. Azt 
mondják, hogy első szavaira meghökkenve, a baj valódi- 
ságának hallatára azonnal le voltak sújtva, és szótlanul 
állva, egész könyárt hullattak, mint valami forrásbpl 
és tépték szakállukat és hajukat és így beszéltek : «Mi, 
fölötte boldogok, sokkal adóztunk egy szerencsés agg- 
kornak, hogy végre lássuk azt, amit soha senki elő- 
deink közül nem látott? Milyen szemekkel? Inkább ki 
fogjuk vájni szemünket és el fogjuk veszíteni nyomo- 
rult lelkünket és fájdalmas életünket, semhogy lássunk 
ilyen bajt, egy látványt, melyet nem lehet megnézni, 
melyet sem hallani, sem elgondolni nem szabad. » 



XXXII. FEJEZET. 

A zsidók arra kérik Fetroniust, hogy halaszsza el a szobor fel- 

áUítását. 

így keseregtek az emberek. Mikor a "szent város 
és az egész ország lakosai hallották, hogy mi készül, 

mintegy egyetlen jelszóra összesorakoztak, — a közös 
szenvedés adta a jelszót — együttesen kivonultak és 
üresen hagyva városaikat, falvaikat és házaikat, egy 
rohamban Phoüniciába siettek; mert épen ott volt 
Petronius. Mikor Petronius néhány embere látta, mint 
közeledik a számtalan néptömeg, sietve jelentették ezt 
neki oly czélból, hogy vigyázzon magára ; mert háborút 
vártak. Mialatt elmondták neki a dolgot, ö őrizet nél- 
kül volt. A zsidók sokasága pedig hirtelenül, mint egy 
felhő, közeledett feléje és ellepte egész Phoeniciát és 
megijesztette azokat, kik nem ismerték nemzetünk 
nagy népességét. Es olyan nagy lárma keletkezett, 
jajveszéklés és mellverés kiséretében, hogy a jelenlevők 
füle sem birta el annak nagyságát ; nem szűnt meg 
ugyanis, mikor azok abbahagyták, hanem egyre még 
visszhangzott, mikor azok már csendesek voltak. Azután 
közeledtek Petronius felé és könyörögtek, mint azt az 
alkalom nekik sugallta ; mert maga a szerencsétlenség 
tanít arra, mi teendő egy adott helyzetben. 

Hat osztályra voltak osztva : öregekre, fiatalokra és 
fiúkra, aztán sorban öreg asszonyokra, fiatal asszonyokra 
és lányokra. Midőn pedig Petronius messziről látható 
volt, az összes osztályok, mintegy parancsra, földre 
borultak és könyörgések közepette siralmasan jajveszé- 
keltek. Mikor pedig intett nekik, hogy keljenek föl és 
jöjjenek közelebb, nagynehezen emelkedtek föl, sok 
port hintve fejükre és könyben lábadva, és hátra tett 
kezekkel, mint a foglyok, közeledtek feléje. 

Erre odaállt a vének osztálya és így szólt: «Fegy- 
verek nélkül vagyunk, mint látod ; noha ide érkezé- 
sünkkor némelyek avval vádoltak, hogy ellenségek 

vagyunk. Söt a védö-fegyvereket, miket a természet 
mindenkinek adott, kezeinket, elfordítottuk oda, a hol 
semmit sem tehetnek, és jó czél tárgyául szolgáltatjuk 
ki testünket azoknak, kik meg akarnak ölni. Ide hoztuk 
feleségeinket, gyermekeinket és egész családjainkat és 
a Te személyedben térdre borulva Gaius előtt, esdek- 
lünk, — miután senkit sem hagytunk otthon, — hogy 
vagy mentsetek meg mindnyájunkat, vagy pusztítsatok 
elvégképpen mindnyájunkat. Petronius, mi békések va- 
gyunk természetünknél és határozott szándékunknál 
fogva ; azonfelül a gondos gyermeknevelés is erre a 
viselkedésre tanított bennünket kezdettől fogva. Mikor 
Caius a trónra lépett, mi elsők voltunk egész Syriá- 
ban, kik üdvözöltük, a mennyiben Yitelliushoz, a kitől 
átvetted a helytartóságot és a ki akkor városunkban 
időzött, küldtük az erre vonatkozó iratokat; továbbá a 
mi városunkból terjedt el gyorsan a hír a többi váro- 
sokba, hogy itt is örömmel fogadják. Hát a mi tem- 
plomunk azért fogadott el legelőször áldozatokat Caius 
uralkodásának tiszteletére, hogy legelőször vagy egyedül 
fosztassék meg ősi istentiszteletétől ? 

((Elmegyünk városainkból, ott hagyjuk házunkat és 
birtokunkat, szívesen elhozzuk bútorainkat, marháin- 
kat, drágaságainkat és egész vagyonunkat : azt fogjuk 
hinni, hogy ajándékul kapjuk, nem pedig hogy adjuk. 
Egyet kérünk mindezek fejében : hogy semmi újítás ne 
történjék templomunkban, hanem hogy maradjon meg 
úgy, a hogy átvettük dédapáinktól és őseinktől. Ha 
pedig nem sikerül rábírnunk, átadjuk magunkat vég- 
romlásra, hogy élve ne lássunk csapást, mely rosszabb 
a halálnál. Azt halljuk, hogy gyalogság és lovasság 

készen áll ellenünk, ha a szobor felállításának ellen- 
szegülünk. Senki sem oly örült, hogy szolga létére 
szembe száll urával. Szíves készséggel ajánljuk fel ma- 
gunkat áldozatoknak; ám öljenek meg! áldozzanak 
föl, vagdaljanak darabokra! kardcsapás és vérontás 
nélkül (részünkről), bánjanak velünk egészen mint hó- 
dítók! De mi szükség van hadseregre? személyesen 
meg fogjuk kezdeni az áldozást, mi kitűnő áldozárok ; 
el fogjuk hozni a templomba feleségeinket, mi feleség- 
gyilkosok, fivéreinket és nővéreinket, mi testvérgyilko- 
sok, fiainkat és leányainkat, — ezt az ártatlan ifjúsá- 
got — mi gyermekgyilkosok ! Annak, a ki a szomorú 
sorsot elviseli, szomorú szavak kellenek. Azután az 
áldozatok közepette állva és fürödve rokonaink véré- 
ben — mert ez a fürdő illeti meg azokat, kik tisztulva 
mennek az alvilágba — bele fogjuk vegyíteni saját vé- 
rünket, miután levágtuk magunkat mellettük. A meg- 
holtaknak az legyen a kívánságuk, hogy Isten se nehez- 
teljen ránk a miért kettőt akartunk elérni: hódolatot 
a császár iránt és a szentesített törvények tiszteletét. 
Ez pedig meglesz, ha megvetve a nem élni való életet, 
odébb állunk. Egy igen régi mesét hallottunk, mely 
ránk származott Görögország történettudósaitól, a kik 
azt vallják, hogy a Gorgo fejének oly nagy az ereje, 
hogy a ki ránéz, tüstént kővé és sziklává válik. Ez — 
úgy látszik — a mese koholmánya ; tényleg azonban a 
nagy és váratlan események a legnagyobb szerencsét- 
lenséget vonják maguk után. Például : az úr haragja 
halált okoz, vagy a halálhoz hasonló valamit. 

Azt véled-e hogy, ( — bárcsak soha se történnék — ) 
ha a mieink közül némelyek látnák, hogy a szobrot a 

templomba viszik, nem változnának kővé ? megmere- 
vednének tagjaik, megmerevülnének szemeik, hogy nem 
is mozdulhatnának; egész testök egybekötött ta^'ai 
mind megváltoznának természetes mozgásukban. Egy 
utolsó, igen jogos kérést fogunk hozzád, Petronius! 
intézni. Nem mondjuk, hogy nem kell a parancsot tel- 
jesíteni, hanem könyörögve kérünk halasztást, hogy 
követséjijet választva elküldjük, hogy a császárhoz for- 
duljon. Talán meggyőzzük öt a követség által, ha kiter- 
jeszkedünk mind az Isten tiszteletére, mind az eltöröl- 
hetetlen törvények megőrzésére, mind arra, hogy ne 
becsüljön kevesebbre, mint az összes legtávolabbi né- 
peket, kiknek megmaradtak ősi szokásaik, vagy arra. 
a mit nagyapja és dédapja határoztak, mikor szoká- 
sainkat a legnagyobb gondoskodással helyben hag^^- 
ták. Talán nyájasabb lesz, ha ezeket hallja. A nagyok 
nézetei nem maradnak meg ugyana.zok ; leghamarább 
eltűnnek azok, melyeket haragjukban vallottak. Rágal- 
maztak bennünket ; engedd, hogy a rágalmakat meg- 
czáfoljuk. Nyomasztó dolog, vizsgálat nélkül el- 
ítéltetni. 

Ha pedig nem győzzük meg, mi akadályozza azon- 
túl, hogy ne tegye azt, a mire most is gondol. Míg el 
nem küldtük a követséget, ne vágd el ennyi ezer meg 
ezer ember jobb reményeit, melyekért buzgólkodunk, 
nem nyereség, hanem a vallásosság czéljából ; ámbár 
bűnt követünk el, mikor így beszélünk ; mert ugyan 
melyik nyereség hasznosabb a szentségnél?* 

XXXm. FEJEZET. 

Ez ügyben Petronius jóakarólag és óvatosan jelentést tesz 

Gaiusnak. 

Ezeket az erőlködés és szenvedélyesség folytán 
zokogva és lihegve mondták el ; az izzadtság csak úgy 
ömlött tagjaikról; szemük kiapadhatlan könyárban 
úszott, úgy, hogy szánakoztak rajtnk, a kik hallgatták 
őket, és Petronius is — mert természetére nézve jó- 
indulatú és szende — a mondottaktól és látottaktól meg- 
indult. Mert az, a mit mondtak, fölötte igazságosnak, 
a látvány izgatottsága pedig szánalomkeltőnek látszott 
neki. Miután helyéből fölemelkedett, tanakodott taná- 
csosaival a teendők fölött, és látta, hogy a kik az imént 
határozottan ellenkeztek, most ingadoztak ; a kik pedig 
haboztak, már nagyrészt irgalomra hajlottak ; a minek 
megörült, noha ismerte följebbvalójának természetét 
és hogy az kérlelhetetlen a haragjában. 

Hanem benne is — úgy látszik — voltak némi szikrái 
a zsidó bölcsészetnek és vallásosságnak, akár mert már 
régen foglalkozott velők műveltség után való vágyában, 
akár mert tanulmányozta azokat mióta igazgatta a tar- 
tományokat, a melyekben zsidók igen nagy számmal 
vannak minden városban, t. i. Ázsiát és Syriát, végre 
azért, mert önálló, független, és minden figyelemre 
méltó dolog iránt érdeklődő természeténél fogva olyan 
lelkületű volt. 

Azonfelül — úgy látszik — a jóknak jó határozato- 
kat sugall az Isten, melyek folytán ők, bár másoknak 

Alexandriai Philo. '^ 

használnak, maguk is hasznot búznak. £z tortént meg 
vele is. Mik voltak hát a határozatok? Elhatározta, 
hogy nem unszolja a munkásokat, hanem rábeszéli őket. 
hogy jól elkészítve dolgozzák ki a szobrot, törekedvén 
arra, a mennyire tőlük telik, hogy hosszabb idő tarta- 
mára az ne maradjon el a hímeves mintaképektől. 
Ugyanis a rögtönzött dolgok rendesen rövid(ebb) idö 
alatt végeztetnek el, ellenben a gonddal és ügyességgel 
készültek hosszú időt kívánnak meg. Elhatározta, hogy 
nem engedi meg a követséget, melyet kértek ; mert 
veszedelmes dolog szembe nem szállni azokkal, kik az 
ügyeket a legfőbb úr és fejedelem elé akarták vinni. 
Elhatározta, hogy nem ád meg mindent a sokaságnak 
és nem tagad meg mindent, mert minkét dolog ve- 
szélylyel jár. Elhatározta végre, hogy levelet ír Caius- 
hoz, melyben semmivel sem vádolja a zsidókat, de más- 
részt könyörgéseiket és esdekléseiket sem adja elő ; a 
szobor felállításánál mutatkozott késedelem okául 
pedig felhozza egyrészt, hogy az előkészületeknek meg- 
határozott időre van szükségük, másrészt pedig, hogy 
az időszak nagy alkalmat szolgáltat a megokolt halasz- 
tásra, melybe maga Caius is nem talán, hanem okvet- 
lenül bele fog nyugodni. Ugyanis a gabonának vala- 
mint a többi összes vetésnek a gyümölcse virágzásban 
van. Elmondja továbbá, hogy fél, hogy az emberek, 
ősi szokásaik miatt kétségbe esve és az életet semmibe 
sem véve, elpusztítják a szántóföldeket vagy felperzse- 
lik a kalásztermést a hegyeken és a síkságban. Elmondja, 
hogy őrségre van szükség a termés gondosabb betaka- 
rítása czéljából, mind a gabonanemüeknély mind a 
fa gyümölcsénél. Mert — a hír szerint — Caius el- 

határozta, hogy az !E!gyptom melletti Alexandriába 
hajózik; azonban oly nagyfejedelem nem akar majd 
nyílt tengeren menni a veszélyek miatt, és a kisérö 
hajóhad nagy sokasága miatt, és egyszersmind testé-^ 
nek gondozása miatt. Mindez pedig könnyűvé lesz 
neki, ha Ázsián és Syrián keresztül körben megy át. 
Minden nap ugyanis módjában lesz mind hajózni, 
mind pedig kikötni, különösen mert nem vontató hajó- 
kat visz magával, hanem többnyire hosszú hajókat, 
melyeken könnyebben hajózhatni a part mellett, vala- 
mint teherhajókkal (könnyebb) a nyílt tengeren (ha- 
józni). Szükséges tehát mind takarmányt a barmoknak, 
mind bö eleséget készen tartani az összes syriai váro- 
sokban, különösen pedig a part mentén. Mert oda fog 
érkezni nagyszámú népség szárazon és vízen, nem csak 
magából Bómából és Itáliából indulva el, hanem kö- 
vetve öt a tartományokból sorban egész Syriáig, hiva- 
talnokok, katonaság; még pedig lovasság, gyalogság, 
hajóslegénység, végre a szolgák hada, mely nem kisebb 
számú a katonaságnál. Gondoskodni kell nem csak a 
szükséghez mért eleségszállításról, hanem dús fölösleg- 
ről ia, melyet Caius megkíván. Ha Caius elolvassa e 
levelet, talán nem csak nem fog neheztelni rám, hanem 
dicsérni is fog előrelátásomért^ mert a halogatás nem 
a zsidók kedvéért történt, hanem a termés betakarítása 
czéljából. 

XXXIV. FEJEZET. 

GaiuB haragBzik a késedelem miatt Válaszol Fetroninsnak. 

Miután tanácsosai helyeselték a tervét, megíratja a 
levelet és továbbítására serény embereket szemel ki, 
kik gyorsan tudnak utazni. Mikor ezek megérkeztek, 
átadták a levelet. Gaius pedig még olvasás közben fel- 
duzzadt és haragosan megjegyzéseket tett minden 
egyes pontra. Mikor már végig olvasta, összecsapta 
kezeit és azt mondta: « Bizonyára, Petronius, nem 
tanultál szót fogadni a császárnak ! A magas hivatalok, 
melyekre egymásután jutottál, kevélylyé tettek. A jelen 
pillanatig — úgy látszik — hallomásból sem ismered 
Gaiust ; nem sokára majd megismerkedel vele ! Gondod 
van ugyanis a zsidóknak, az általam leginkább gyűlölt 
népnek, ösi szokásaira, ellenben nem törödöl az ural- 
kodónak fejedelmi parancsaival ! Megijedtél a nép- 
tömegtől ! Hát nem volt nálad a haderő, melytől félnek 
a keleti népek és élükön a parthusok? Hanem könyö- 
rültél rajtuk ! E szerint inkább engedtél a szánalom- 
nak, mint Oajusnak ? Most mented magad az aratás 
idejével ; nem sokára fejed árán el fogod ismerni, hogy 
ez rossz mentség ! Okul felhozod a termés betakarítá- 
sát és az előkészületeket az odajövetelemre ! Még ha 
teljes terméketlenség uralkodott is Judaeában, hát nem 
voltak oly nagy és oly gazdag tartományok a szomszéd- 
ságban, a melyek a szükséges dolgokat szolgáltatni és az 
egyik tartomány hiányát kipótolni képesek ? Hanem 
minek beszélek, mielőtt cselekszem? Minek vegyék 

észre előbb némelyek, hogy én mit gondolok ? A ki el 
akarja venni jutalmát, tudja azt meg első sorban a saját 
sorsától ! Nem szólok többet a dologról ! de megtartom 
emlékezetemben ! 

És egy kis Ideig várva, tollba mondta egyik titkárjá- 
nak a Petroniusnak szóló levelet, megdicsérvén öt, 
látszat szerint, okosságáért és a jövőnek alapos meg- 
figyeléséért. Ugyanis nagyon is óvatos volt a helytar- 
tókkal szemben, mert látta, hogy rendelkezésükre áll 
az alkalom a fellázadásra, különösen azoknak, kik a 
nagy tartományokban vannak és nagy seregek fölött 
parancsnokolnak, a milyenek voltak az Euphrátes 
mellett Syria irányában. 

Hizelgett tehát neki szavakkal és betűkkel és bár 
erősen haragudott, eltette alkalmas időre gyűlöletét. 
A levél végén azntán felhívja, hogy semmivel se gon- 
doljon annyira, mint a szobor gyorsabb felállításával ; 
akkor ugyanis (akár valószínű, akár igaz volt a ment- 
ség) már be lehetett fejezve a termés betakarítása. 



XXXV. FEJEZET, 

Heródes Agrippa belebonyolódik az ügybe. 

Azonban nem sokkal ezután Bőmába érkezett Agrippa, 
a király, hogy szokása szerint üdvözölje Caiust. Az egy- 
általában nem tudott semmit Petronius leveléről, azon- 
ban Gaíus szokatlan mozdulataiból és nyugtalan tekinte- 
téből alattomban hamvadó haragját gyanította. Azért új- 
ból és újból vizsgálta és kutatta önmagát minden iránv- 



70 

ban és mindenre, kicsire és nagyra egyaránt kiterjesz- 
tette vizsgálatát, hátha tett vagy mondott valami illet- 
lent. Minthogy azonban semmit sem talált, sejtette 
( — és ez természetes volt, — ) hogy Gaius másokra 
haragszik. Midőn azonban ismét látta, hogy ferdén néz 
rá és a jelenlevők közül senkire vagy csak ő reá szegzi 
szemét, félelem fogta el és habár sokszor gondolt arra, 
hogy kérdést intéz hozzá, visszatartotta magát, ekképen 
okoskodva : Talán a másnak szóló fenyegetést is magam 
vonom magamra, és kíváncsi, hirtelenkedő és vakmerő 
ember hirére teszek szert. 

Mikor tehát Gains látta ijedtségét és zavarát (mert 
képes volt a külső tekintetből kiismerni az embernek 
szándékát és érzését — ) « zavarban vagy — úgy mond — 
oh Agrippa? Megszabadítlak zavarodtól. Noha annyi 
ideig velem együtt éltél, még sem tudtad, hogy nem 
csak hangommal, hanem szememmel is beszélek, és 
így mindent jobban vagy nem kevésbbé jelzek ? A te 
derék és jó polgártársaid, az egyedüli nemzet a vilá- 
gon, mely nem tartja Gaiust istennek, úgy látszik, 
már mint lázadók akarnak meghalni; mert mikor 
megparancsoltam, hogy Jupiter szobra állittassék 
föl a templomban, összeállt az egész nép és 
elhagyta városát és országát, a könyörgés ürügye 
alatt, tényleg azonban, hogy szembe szálljanak paran- 
csaimmal. » 

Midőn még más vádakat is akart emelni, félelmében 
Agrippa mindennemű színt öltött és egyszerre vér 
futotta el, sárga és kék volt. Feje búbjától lábáig 
borzongás fogta el őt, remegés és megrázkodás össze- 
törte minden részét és tagját ; teste inai engedtek és 

meglazultak, ö maga összeroskadt és végre ájulás foly- 
tán majdnem földre esik, ha a körülötte állók közül 
egynehányan fel nem fogják. 

Parancsszóra haza vitték hordágyon, anélkül, hogy 
valamit érzett volna a kábultság miatt, melyet az egy- 
szerre lecsapott bajok okoztak. Caius erre még jobban 
elkeseredett és még fokozta gyűlöletét népünk iránt. 
«Ha — úgy mond — Agrippa, ki legbensőbb barátom 
és kit annyi jótétemény fűz én hozzám, rabja az ösi 
szokásoknak, hogy egy szót sem tud hallani ellenök, 
hanem gyengeségből majdnem meghalt : mit kell várni 
a többiekre nézve, kiket nem vonz semmiféle erő az 
ellenkező irányba ?» 

Az első napon és a második nap nagyobb részében 
Agrippa nehéz kábultságtól elnyomva, semmit sem 
ismert meg abból, a mi körülötte volt. Hanem késő 
délután este felé kicsit felemelte fejét, rövid időre 
kinyitotta bágyadt szemét, és gyenge és homályos látás- 
sal a környékére nézett, a nélkül azonban, hogy már 
megtudta volna ismerni jól az egyes alakokat. Ismét 
álomba merülve nyugodt volt, mert jobb helyzetbe 
jutott, mint azelőtt, mint azt következtetni lehetett 
lélekzetéből és testének állapotából. 

Mikor azután fölébredt, kérdezte : «Hol vagyok 
most? Csak nem Caiusnál? Csak nincs itt maga a csá- 
szár?)) Azt felelték neki: «Légy nyugodt! A magad 
házában vagy; Caius nincs itt. Többet pihentél, sem- 
hogy tovább aludhatnál! Hanem fordulj és fölemelkedve 
támaszkodjál könyöködre, ismerd meg a jelenlevőket ! 
Mindnyájan a tieid ; barátaid, szabadosaid és szolgáid 
közül azok, kik leginkább tisztelnek és viszont is tis^- 



72 

teltetnek.! Agrippa — ug>'anis már kezdett magához 
térni — észre vette mindegyikben a rokonszenvet. 
Midőn azután az orvosok elrendelték, hogy többen 
távozzanak, hogy kenőcsök és alkalmas táplálék által 
visszanyerje testi erejét, § nemde — úgy mond — most 
nagyon kell figyelnetek egy nekem való gondosabb 
életmódra? Hát nem elégséges nekem, szerencsétlennek, 
csillapítani az ébséget, a szükséges eledel egyszerű és 
mértékletesség dolgában pontosan kimért élvezetével ? 
De még ezeket sem élvezném, hacsak nem az utolsó 
segítségért, melyről elmém azt sugallja nekem, hogy 
nyújtsam sanyargatott népemnek. » így tebát könye- 
ket hullatva és a szükséges eledelre, mellékétel nélkül, 
szorítkozva, még a felajánlott bort sem tűrte, hanem 
megízlelte a vizet, és azt mondta : Megkapta — úgy 
mond — szegény gyomrom a kölcsönt, melyet vissza- 
követelt! De nekem most mi egyebet kell tennem, 
mint folyamodnom Caiushoz a jelen helyzet ügyében. 



XXXVI. FEJEZET. 

Agrippa könyörgő levelet ir Gaiusnak. 

írótáblát vett és következőképen irt hozzá : « A sze- 
mélyes találkozástól, oh ! Uram, visszatartott engem 
félelem és szemérem ; amaz elhárította tőlem a fenye- 
getést, emez pedig bámulatba ejtett méltóságod nagy- 
ságával. Levelem ki fogja tüntetni kérésemet, melyet 
olajág gyanánt tartok elibéd. Minden emberrel, — oh 
császár, — vele született a hazaszeretet és a hazai tör- 

vények tisztelete. És e tekintetben nem szorulsz okta- 
tásomra, te, ki szenvedélyesen szereted hazádat, és 
szenvedélyesen tiszteled az ösi szokásokat. Minden- 
kinek a saját ösi szokásai tetszenek szépeknek, ha nem 
is azok igazság szerint ; mert ezeket a dolgokat nem 
annyira észszel, mint inkább a jó indulat érzésével 
ítélik meg. Én — mint tudod — zsidónak születtem. 
Szülővárosom Jeruzsálem, melyben a legfelső Isten 
temploma áll. Dédatyám, őseim királyok voltak, kik 
közül a legtöbben főpapoknak neveztettek, mert a papi 
hivatalt fölibe helyezték a királyi hatalomnak, és mert 
azt hitték, hogy a mennyivel hatalmasabb az Isten, 
mint az emberek, ép annyival kiválóbb a főpapi méltó- 
ság a királyságnál. Az ugyanis Isten tiszteletével, ez 
pedig az emberekről való gondoskodással foglalkozik. 
Minthogy sorsom az ilyen néphez, hazához és tem- 
plomhoz fűzött, mindnyájuk nevében esedezem; a 
népért, hogy ne jusson olyan hírbe, mely ellenkezik a 
valósággal ; ugyanis kezdettől fogva a legnagyobb tisz- 
telettel és kegyelettel viselkedik egész családod iránt. 
Mert a mennyire csak módjában van és lehetséges a 
törvények értelmében tiszteletét kifejezni, egyáltalában 
nem marad el egy ázsiai vagy európai néptől sem : 
imáira nézve, a szentelt ajándékok fölszerelésére nézve, 
az áldozatok simára nézve, melyeket nem csak az 
állami ünnepeken, hanem folytonosan minden nap 
hoznak. Ezek útján nem annyira szájukkal és nyel- 
vükkel, mint inkább szívük belső érzésével nyilvánítják 
tiszteletüket, és nem csak mondják, hogy a császár 
hívei, hanem valóban azok. 

A szent vámosra vonatkozólag el kell mondanom az ide 

tartozókat. Az, mint már mondtam, szülövárasom, és 
egyszersmind nem csak fővárosa Judaea országának, 
hanem a legtöbb országnak is, a gyarmatok áJtal. 
melyeket alkalom adtán alapított a szomszédos Egyp- 
tómban, Phoeniciában, a többi Syriában és abban 
melynek neve Goelosyria, nemkülömben a messze 
vidéken benépesített Pamphyliában, Ejlikiában, Eis- 
Ázsia legnagyobb részében Bithyniáig, és a Pontus 
félreeső helyein, szintúgy Európában, Thessáliában. 
Boeotiában, Makedoniában, Aetoliában, Attikában, 
Argosban, Korinthosban, a Peloponnesos legtöbb es 
leggazdagabb helyein. Es nem csak a szárazföldi orszá- 
gok telvék zsidó gyarmatokkal, hanem a nevezetesebb 
szigetek : Euboea, Cyprus, Créta. 

Mellőzöm az országokat az Euphrátesen túl. Mind- 
nyájukban, egy csekély rész kivételével, Babylóniában, 
továbbá a többi helytartóságokban, melyeknek körös- 
körül virágzó földjük van, zsidó lakosok vannak, ügy 
hogy, ha hazám jóindulatodban részesülne, nem egy 
város érezné e jótéteményt, hanem számtalan más 
városok is, melyeket a földgömb minden egyes tájékán 
alapítottak Európában, Ázsiában, a szárazföldön, a 
szigeteken, a partvidéken és a belföldön. Es jól illik 
kiváló szerencséd nagyságához, egy város boldogítása 
által számtalan más városra árasztani j^ótéteményeidet, 
hogy a földgömb összes részeiben énekeljék meg dicső- 
ségedet és hangozzék vissza a hála irántad és dicsé- 
reted. 

Egynehány barátod szülővárosát méltattad a teljes 
római polgárjogra, és a kik az imént rabszolgák voltak, 
urak lettek mások fölött ; azok pedig, kik által ez tör- 

tónt, többet vagy legalább nem kevésbbó örülnek, mint 
azok, kik a kedvezményt élvezik. En azokhoz tartozom, 
kik tudják, hogy van uram és parancsolóm, valamint 
azokhoz, a kiket baráti rangra emeltél ; tekintélyben 
neip sok ember, jóindulatban egy sem múl felül, söt — 
mondhatom — e tekintetben a legelső vagyok. Noha 
talán természetemnél fogva és a sok jótéteménynél 
fogva, melyekkel elhalmoztál, bátran kérhettem volna 
magam is hazám számára, ha nem is a római polgár- 
jogot, de legalább szabadságot és adómentességet, 
mégsem merészeltem ilyes valamit kérni, hanem a 
legkönnyebbet, a kegyet, melynek megadása nem jár 
károddal, melynek elnyerése azonban fölötte hasznos 
hazámra nézve. 

Mert mi is lehetne nagyobb jó az alattvalókra, mint 
uralkodójuk jóindulata? Először, óh császár, Jeruzsá- 
lemben hirdettetett ki várva várt trónralépésed, és a 
szent városból terjedt el a hir a két rendbéli száraz- 
földeken. 

Már ezért is megérdemli, hogy nálad előjogban 
részesüljön. Mert valamint a családokban a legidősebb 
gyermekek kapják a korelsőséget, mivel legelőször ők 
adták szülőiknek az atya és anya nevét: egyazon 
módon, mivel a keleti városok közül legelőször ez 
nevezett téged császárnak, joggal több jóban, ha pedig 
nem, legalább annyiban részesül. 

Miután ennyiben előadtam igazaimat és egyszer- 
smind kérésemet hazám ügyében, végtére kérésemhez 
jutottam a templom ügyében. Ez a templom, óh Caius 
uram, kezdettől fogva semmiféle, emberkézzel csinált, 
alakot nem fogadott be, mivel Istennek a székhelye. 

Mert festmények és szobrok az érzékileg észrevehető 
istenek utánzatai; a mi őseink pedig szentségtelen 
dolognak tartották a láthatatlan Isten képét festeni 
vagy idomítani. Agrippa — a te nagyatyád — idejöve- 
telével fejezte ki tiszteletét a templom iránt; Augus- 
tus pedig az által, hogy levél útján megparancsolta, 
hogy a zsengéket mindenünnen oda küldjék, valamint 

a folytonos áldozatok által. És a te ősnagyanyád ! 

Ennélfogva senki, sem görög, sem külföldi, sem hely- 
tartó, sem király, sem engeszhetetlen ellenség, sem 
lázadás, sem háború, sem meghódítás, sem pusztulás, 
sem más létező valami, nem eszközölt ki olyan nagy 
újítást a templomra nézve, hogy képet vagy szobrot 
vagy más valamit, a mit emberi kéz csinált, állított 
volna fel a templomban. Mert bár ellenséges érzel- 
meik folytán gyűlölték a lakósokat, mégis bizonyos 
szemérem és félelem szállta meg őket, hogy ne törölje- 
nek el semmit, a mi kezdettől fogva ősi szokás a min- 
denség alkotójának és atyjának tiszteletére vonatkozó- 
lag. Mert tudták, hogy ebből és a hasonlónemü eljárásból 
keletkeznek az Istentől rendelt csapások menthetetlen 
bajai. Ez okból óvakodtak istentelen magot vetni, félvén, 
hogy végromlásukra kénytelenek lesznek a gyümölcsét 
is betakarítani. » 

XXXVn. FEJEZET. 

Folytatás. 

flHanem minek idézek idegen tanúkat, mikor 
ide állíthatok sokakat közel rokonaid közül ? Marcus 
Agrippa, nagyatyád anyád részéről, a mint Judaeában 
megérkezett, mikor nagyatyám Heródes uralkodott 
az ország fölött, illőnek tartotta, hogy a tengertől a 
belföldön fekvő fővárosba fölmenjen. Miután meg- 
tekintette a templomot, a papok díszét és az ország 
lakosainak a vallásosságát, bámult, mert úgy vélte, 
hogy fölötte tisztes és leírhatatlan dolgokat látott ; és 
barátaival, kik őt akkor kisérték, másról nem beszélt, 
mint a templomnak és mindannak a mi hozzá tartozik, 
dicséretéről. A hány napot csak töltött a városban 
Heródes iránt való szeretetében, meglátogatta a szent- 
helyet, gyönyörködve a látványon, melyet nyújtott az 
épület fölszerelése, az áldozatok, az Isten tisztelet szer- 
tartásai, a rend, a főpap tisztelete, valahányszor a 
szent öltözet díszét fölvette és előkészületeket tett az 
áldozásra. Miután tőle telhetőleg szent ajándékokkal 
díszítette a templomot, és a lakósokat sok hasznos 
jótéteményben részesítette, és miután nagyban magasz- 
talta Heródest és viszont is végtelenül magasztalta- 
tott, elkísértetett a kikötőkig nem egy várostól, hanem 
az egész országtól, mely alkalommal virágokat szórtak 
elibe és csodálták istenfélelmet. 

Továbbá mit tett másik nagyatyád, Tiberius császár ? 
Nem látszik-e, hogy hasonlóan járt el ? Legalább a 23 



évben, a mely idö alatt császár volt, a templomban d2 
ősidőktől fogva átszármazott istentiszteletet megtar- 
totta és abból semmit sem törölt el vagy változtatott. » 



XXXVm. FEJEZET, 

Folytatás. 

« Elmondhatom azonfelül nagylelkűségének egyik 
tényét ; ámbár, mikor élt, számos bajt okozott nekem. 
De az igazság kedves és becses előtted. A helytartók 
sorából Pilátus jelöltetett ki Judaea kormányzójává. 
Ez nem annyira Tiberius tisztelete czéljából, mint 
inkább, hogy szomorúságot ojíozzon a népnek, Heró- 
des palotájában, mely a szent városban volt, aranyo- 
zott paizsokot állíttatott fel, melyeken sem alak, sem 
más tiltott dolog nem volt, bizonyos szükséges feliraton 
kívül, mely ezt a kettőt jelölte : a felállítónak és annak 
a nevét, kinek tiszteletére történt a felállítás. Mikor 
a tömeg ezt észrevette és közhírré lett a dolog, a maguk 
élére állítva a király négy fiát, kik rangban és szeren- 
csében nem maradtak el a királyoktól, továbbá annak 
többi ivadékát és a méltóságokat, kik velük voltak, fel- 
szólították, hogy törölje el újítását a paizsokat illetőleg 
és ne változtasson az ősi szokásokon, melyeket azelőtt 
minden időben változatlanul megőriztek mind a kirá- 
lyok, mind a császárok. 

Mikor durván felelt — ugyanis természeténél fogva 
hajthatatlan és makacssága mellett kérlelhetetlen 

Volt — hangosan oda szóltak neki : cXe lázíts fel^ ne 
hozz reánk háborút, ne bontsd fel a békét.* Az ösi 
törvények megbecstelenitése. nem tisztelet a császár 
iránt. Ne használd fel Tiberíost ürügyül a nép bán- 
talmazására ; Tiberias nem akar semmit sem eltörülni 
ösi szokásainkból. Ha pedig azt mondod, hogy igen, — 
magad matasd vagy parancsát, vagy levelét, vagy 
hasonló valamit, hogy többé ne legyünk terhedre, ha- 
nem követeket választva nmnkhoz forduljunk kéré- 
sünkkel ». 

Ez utolsó szavak leginkább elkeserítették, mert félt, 
hogy valóban követséget küldve, egyéb helytartói mű- 
ködéséből nyilvánosságra hozzák és tárgyalják meg- 
vesztegethetőségét, dölyfösségét, rablásait, bántalma- 
zásait, sértéseit, ítélet nélkül való folytonos gyikosságait, 
végtelen és elviselhetetlen kegyetlenségét. Felbőszülve 
és mély haragü lévén, nagy zavarban volt, mert egy- 
részt nem volt bátorsága lerontani, a mit felállított, 
másrészt nem akart alattvalóinak örömet szerezni, és 
mert jól ismerte Tiberius szilárdságát ez ügyben. Mikor 
az előkelők ezt látták és felismerték, hogy megbánja 
ugyan a tettét, de mégsem akarja, hogy ez róla látszas- 
sék, Tiberiushoz könyörgő levelet írtak. Mikor ez el- 
olvasta a leveleket, hogyan beszélt Pilátusról? Hogyan 
fenyegetődzött? Hogy mennyire haragudott, — (ámbár 
nem egy könnyen vett rajta erőt a harag), fölösleges 
elmondani, minthogy a tett magában véve hangosan 
szólt. A nélkül, hogy másnapra halasztotta volna, azon- 
nal irt neki, sok szemrehányást tett neki vakmerőségé- 
ért és megdorgálta; azonfelül meghagyta neki, hogy 
távolítsa el azonnal a paizsokat és vitesse el a főváros- 

ból a tenger melletti Caesareába, (mely nagyatyjádról 
« Augusta » - nak neveztetett) , hogy felállíttassanak 
Augustus templomában! £z meg is történt. így két dolog 
maradt meg : a tisztelet a császár iránt és a város ősi 
szokásai iránt. » 



XXXIX. FEJEZET. 

Folytatás. 

« Akkor paizsokról volt szó, melyekre semmi képmás 
sem volt festve ; most azonban óriási szobrot állítanak. 
Azonfelül akkor a kormányzók házában történt a fel- 
állítás ; ezt pedig — mint mondják — a templom bel- 
sejében, magában a belső szentélyben szándékozzák 
felállítani, melybe a főpap évenkint egyszer megy be, 
csak az úgy nevezett böjtnapon, hogy tömjént füstöljön 
és ősi szokás szerint Istenhez könyörögjön javak bő- 
ségéért, áldott évért és békéért az összes emberek szá- 
mára. És ha megtörténnék, hogy valaki, nem mondom 
a többi zsidók" köi2Ül, hanem a papok közül is, kik 
rangban mindjárt a főpap ntán következnek, akár egy- 
magában, akár a főpappal együtt bemenne, sőt ha maga 
a főpap az év két napján, vagy pedig ugyanazon a 
napon háromszor vagy négyszer bemenne, kérlelhetet- 
len halál várna rá. Olyan nagy volt a szentélyre vonat- 
kozólag a törvényhozó óvatossága, a ki azt akarta, hogy 
hozzáférhetetlen és érintetlen maradjon ! 

Mint gondolsz, hány halált tűrnének el szívesen 
azok, kik eziránt kegyelettel viselkednek, ha látnák. 

hogy a szobrot beviszik? Nekem úgy tetszik, hogy le- 
mészárolnák egész családjukat feleségestűi, gyermekes- 
tül, hogy azután hozzátartozóik holttetemei fölött ön- 
magukat is megöljék. 

Tiberius tehát így rendelkezett volt. És mit tett 
dédapád, a legjobb császár, ki valaha uralkodott, ki 
vitézsége és szerencséje miatt először neveztetett Augus- 
tusnak, ki mindenfelé áraszto.tta a békét szárazon és 
vizén a világ véghatáráig ? Nemde, mikor értesült a 
templom viszonyairól és hogy nincs benne emberkéz 
alkotta képmás, a láthatatlan természet látható után- 
zata, bámulatának és tiszteletének adott kifejezést ? 
Minthogy nem ajka szélével Ízlelte a bölcsészetet, 
hanem bővebben gyönyörködött benne, és majdnem 
minden nap élvezte, át meg át gondolta a böl- 
csészet utasításait, részint az által, hogy visszaemléke- 
zett arra, mit elméje előbb elsajátított, részint a körü- 
lötte levő tudósokkal való társalgás által. Ugyanis az 
étkezés alatti beszélgetéseknél a legtöbb idő a tudo- 
mányra fordíttatott, hogy benső barátjainak nemcsak 
teste, hanem lelke is táplálkozzék.* 



XL. FEJEZET. 

Folytatás. 

«Bár bővebb érveléssel bizonyíthatnám Augustus 
dédapád érzületét, be fogom érni két dolog említésé- 
vel. Először is, mikor megtudta, hogy az ázsiai tarto- 
mányok helytartói nem veszik figyelembe a szent zsen- 

géket, meghagyta, hogy csak a zsidóknak engedjék 
meg, bogy társas vigalmakra gyülekezzenek; mert ezek 
nem gyülekezetek, melyeken dőzsölés és részegség 
folytán összeállnak, hogy a békét megzavarják, hanem 
a józanság és igazságosság iskolái azok számára, kik 
gyakorolják az erényt és összehordják évenkinta zsen- 
géket, melyekből bemutatják az áldozatokat, szent 
követeket küldve a jeruzsálemi templomba. 

Azután megparancsolta, hogy senki se állja útját a 
zsidóknak, mikor gyülekeznek, járulékaikat összehord- 
ják és ezeket ősi szokás szerint Jeruzsálembe küldik. 
Mert ez volt a parancsa, ha nem is szó szerint, de 
tényleg. Alább közlök egy levelet, hogy téged, uram, 
meggyőzzelek, egy levelet, melyet Cajus Norbanns 
Flaccus irt, és a melyben elmondja, mit irt neki a csá- 
szár. A levél másolata a következő : 

« Cajus Norbanus Proconsul üdvözletét küldi az 
ephesosbeliek hatósá>gainak!» 

«A császár azt irja nekem, hogy a zsidók, bárhol 
legyenek is, saját régi szokásukhoz híven, összegyüle- 
keznek és pénzt gyűjtenek, melyet Jeruzsálembe kül- 
denek. 

Akarja, hogy ebben ne akadályozzák meg őket. Meg- 
írom tehát nektek, hogy tudjátok, hogy parancsolom, 
hogy ez így legyen.* 

Nem világos bizonyítéka ez, óh császár, Augusto 
indulatának, melyet szentélyünk tisztelete ügyében 
tanúsított; amennyiben nem akarta, hogy a gyüleke- 
zetekről szóló általános szabály szerint tiltassanak meg 
a zsidóknak az egy helyen való gyűlések, melyeket a 
zsengék és más istentisztelet czéljából rendeznek ? 

Van még egy másik, nem kisebb értékű világos 
bizonyítékunk Augustus érzületéről. Elrendelte ugyanis, 
hogy saját jövedelméből mutassanak be tökéletes égő- 
áldozatot a legfelsőbb Istennek minden napon, melye- 
ket máig is bemutatnak ( — az áldozatok : két juh és 
egy bika, melyekkel Augustus az oltárt ékesítette — ) 
jól tudván, hogy ott nincs sem nyilvános, sem titkos 
képmás. Hogy azonban jó reményekben részesüljön és 
tökéletes jót élvezzen, ez a nagy fejedelem, kit a böl- 
csészetben senki sem múlt felül, úgy gondolkozott, 
hogy itt a földön el kell különíteni egy kiváló helyet 
szentélyül a láthatatlan Isten számára, mely semmi 
képmást ne foglaljon magában. 

Ilyen kiváló férfi útmutatása mellett a vallásosság- 
ban, Júlia Augusta dédanyád is földíszítette a templo- 
mot csészékkel és kelyhekkel és a legfényesebb aján- 
dékok sokaságával. Mi lelte őt is? hiszen benn nem 
volt semmi képmás? ugyanis az asszonyok elméje 
némileg gyengébb, a mennyiben az érzéki dolgokon 
kívül nem bir semmi észszel észrevehetőt felfogni. £z 
asszony azonban, valamint minden más dologban úgy 
ebben is különbözött egész nemétől, mert természeté- 
ből és a gyakorlatból eredő tiszta műveltsége által 
megférfiasodott az értelme, mely azután olyan élesen 
látott, hogy jobban fogta fel a nem — érzéki dolgokat 
mint az érzékieket, és az utóbbiakat amazok árnyéká- 
nak tartotta. » 

LXI. FEJEZET. 

Folytatás. 

((Birtokában lévén ilyen bizonyítékoknak az érzület- 
ről, melyet irántunk táplált családod és rokonságod, 
melyekből keletkeztél, kifakadtál és olyan nagyra 
nőttél, (kérlek) tartsd meg azt, a mit azok mindegyike 
megtartott. Pártját fogják a mi törvényeinknek császá- 
rok a császárral szemben, fenségesek a fenségessel 
szemben, nagyatyák és ősök az utóddal szemben, többen 
egygyel szemben, majdnem így szólván : 

«Ne rontsad le azt, a mi határozatainkban törvénye- 
sen fennáll és a mai napig megőriztetett !» Mert még 
ha semmi baj sem áll elő amazok eltörléséből, de már 
a jövőnek bizonytalansága sincs egészen veszély nélkül 
még a legbátrabb emberre nézve sem, hacsak nem 
megvetője az istenségnek. 

Ha fel akarnám sorolni jótéteményeidet irányomban, 
elfogyna az idő ; nem is említve azt, hogy nem illik, 
hogy az, a ki valamely ügyben eljárt, más mellékes 
dologról tegyen említést. De még ha hallgatnék is, a 
dolgok maguk kiáltanának hangosan. Te kiszabadítot- 
tál engem, mikor bilincsekben voltam. Ki nem tudja 
azt? Ne verj engem, óh császár súlyosabb bilincsre ! 
Mert a leoldott bilincsek testem egyik részét vették 
körül ; de a melyek most rám várnak, a lélek bilincsei 
és ezek azt egészen le fogják nyomni. A halál félelmét, 
mely fenyegetett, eltávolítottad és fölélesztettél engem, 
ki félelemből meg voltam halva, mintegy halottaimból 

feltámasztottál ! Tartsd fenn kegyelmedet irányomban, 
óh császár, hogy a te Agríppád ne mondjon le életé- 
ről ! Mert úgy fog tetszeni, hogy nem menekülés czél- 
jából szabadultam ki, hanem inkább, hogy súlyo- 
sabb csapások elviselése után feltűnőbb módon meg- 
haljak. 

A legjobb és legboldogabb emberi sorssal kedves- 
kedtél nekem, a királyi hatalommal, eleinte csak egy 
ország fölött, azután pedig még egy nagyobb ország 
fölött, azáltal hogy hozzácsatoltad az úgynevezett 
Trachonitiszt és Galilaeát. Ne akarj tehát, miután ke- 
gyességed folytán bőséghez jutottam, a szükségestől 
megfosztani ! és miután a legtávolabbra tündöklő fény 
felé vezettél, ne dobj le újból a legmélyebb sötétségbe ! 
Szívesen otthagyom ama díszt, nem irtózom iménti 
helyzetemtől; mindent oda adok egy dologért, t. i. 
hogy ne essék változtatás ősi szokásainkon. Mert mit 
mondanának rólam akár törzsrokonaimnál, akár a 
többi embereknél mind ? Mert kettő közül okvetlenül 
az egyiket fogják gondolni, vagy hogy árulója vagyok 
enyéimnek, vagy hogy többé nem vagyok barátod mint 
azelőtt. Váljon ezeknél érhetne engem nagyobb baj ? 
Mert ha még helyet foglalok barátaid sorában, az áru- 
lás hirébe fogok jutni, ha t. i. sem hazám nem marad 
menten minden szenvedéstől, sem a templom menten 
minden érintéstől. Mert ti nagyok megvéditek barátai- 
toknak és a hozzátok menekülőknek ügyeit császári 
fenségtekkel. Ha azonban titkon valami gyűlölség 
szállta meg elmédet, ne vess börtönbe, mint Tiberius 
tette, hanem egyúttal megszüntetve az aggodalmat, 
hogy valaha ispaét börtönbe vetnek, ölj meg azonnal ! 

Mert mi hasznom van az életből nekem, kinek egy re- 
ménye volt az üdvre, a Te jóakaratod ?» 



XLH. FEJEZET. 

E könyörgések folytán Gaius haragja kissé lecsillapodik. — 
Mégis új szobrot készittet Rómában. 

Miután e levelet megirta és lepecsételte, elküldte 
Caiushoz és bezárkózva otthon maradt, aggódva, le- 
verve és azon gondolkodva, melyik volna a legjobb 
mód, hogy vele személyesen találkozzék. Mert nem 
csekély veszélyben, hanem a kiűzés, rabszolgaság és 
teljes pusztulás veszélyében forogtak nem csak a szent- 
föld lakosai, hanem a földgömb bármely részében lakó 
zsidók. 

Miután Caius vette a levelet és elolvasta, minden 
egyes pontnál fel volt bőszülve, mert akarata nem haj- 
tatott végre; egyszersmind meginditották öt a jog vedel- 
mezesei és a könyörgések, és Agrippát egyrészt dicsérte, 
másrészt pedig gáncsolta. Hibáztatta öt túlságos hízel- 
gése miatt törzsrokonai irányában, a kik az emberek 
közül egyedül lázadnak föl és vonakodnak öt Istennek 
elismerni; másrészt megdicsérte öt, a miért gemmit 
sem titkol és rejt el magában ; ez pedig igen előkelő 
és nemes gondolkozású jellem bizonyítéka. Miután 
megnyugodott, látszólag kedvező feleletre méltatta 
Agrippát és megajándékozta öt a legmagasabb és leg- 
nagyobb kegygyei, hogy t. i. többé nem állíttatik fel 
ja 0?obor. Es levélben meghagyja Publius Petronius- 

nak, Syria helytartójának, hogy a zsidók templomában 
semmi újabb változást ne tegyen. Mindamellett, a 
itnikor ezt tette, nem részesítette öt teljes kegyben, 
banem bele vegyített nyomasztóbb félelmet ; mert leve- 
lében hozzátette: 

«Ha azonban némelyek a szomszédos városokban, a 
főváros kivételével, oltárokat vagy szentélyeket vagy 
valami képeket vagy szobrokat akarnak állítani tiszte- 
letemre és enyéim tiszteletére, és ebben megakadályoz- 
tatnak, büntesse meg azonnal vagy vonja felelősségre 
azokat, kik őket meggátolták.)) Ez pedig nem volt 
egyéb mint lázadásoknak és polgárháborúknak kezdete 
és a kedvezménynek, melyről az látszott, hogy egyene- 
sen nyújtja, kerülő úton való eltörlése. Mert valószínű 
volt, hogy némelyek, nem annyira Caius iránt való 
tiszteletből, mint inkább a zsidókkal való versengés 
czéljából, el fogják árasztani az egész országot szob- 
rokkal ; továbbá hogy a zsidók, saját szemükkel látván 
ősi szokásaik megsemmisítését, bár ők a világ legtürel- 
mesebb emberei, ezt nem fogják elviselni és hogy végre 
Caius, a lázadók legszigorúbb büntetése után, újból 
felállíttatja a szobrot a templomban. Mégis Isten előre- 
látása és gondviselése folytán, ki mindenre ügyel és 
mindent igazságosan kormányoz, senki a szomszédok 
közül nem okozott semmi zavargást, úgy hogy nem 
állt be a kényszerhelyzet, melynek folytán kisebbszerti 
gáncs helyett a legkérlelhetetlenebb csapásoknak kel- 
lett volna rájuk háramolniok. 

Azt mondhatná valaki : mit használt ez ? Mert bár 
amazok nyugton maradtak, Caius nem nyugodott, ha- 
nem már megbánta a kegyét és fölélesztette előbbi 

vágyát, ugyanis más szobrot készíttet, érczből és ara- 
nyozva, Rómában, mitsem törődve a Szidonban készü- 
lövei, hogy a sürgetésével meg ne rémítse a töme- 
get, hanem hogy, míg emez nyugodt és félretesz min- 
den gyanút, a szobrot a legnagyobb csendben és titok- 
ban hajókon szállítsa és a nép figyelmét kikerülve, hir- 
telen felállítsa. 



XTilTT. FEJEZET. 

Gaius ingadozó jelleme. — A Jeruzsálemben felállított szobor 

neve. 

Szándéka volt ezt tenni, Egyptomba való utaztában 
elhajózva a tengerpart mellett Mert kimondhatatlan 
vágy szállta öt meg Alexandria után, a hová a legna- 
gyobb sietséggel jutni és, ha majd oda érkezett, hosszú 
időig időzni iparkodott, azt vélvén, hogy az istenítést, 
melyről álmodozott, egyedül ez a város hozta létre és 
növesztette nagyra és hogy a többi városoknak mintául 
szolgált imádásában, mert ez a legnagyobb város és a 
földgömb szép pontján fekszik. Ugyanis az alábbvaló 
emberek és falvak törekszenek utánozni a nagy embe- 
rek és városok szokásait. 

Különben természeténél fogva minden más dologban 
sem volt megbízható, úgy hogy, ha valami jót tett is, 
azonnal megbánta és valami utat-módot keresett, 
hogy az is eltöröltessék (még pedig) nagyobb boszantás 
és bántalom kíséretében. Például : egynehány foglyot 
felszabadított és minden ok nélkül újból megkötözte- 

tett és ezáltal az előbbinél súlyosabb szerencsétlenséget 
hozott rájuk, a váratlanságból származó szerencsétlen- 
séget. Másokat megint számkivetésre ítélt el, kik a 
halált várták, nem mintha öntudatában lettek volna 
annak, hogy halálra vagy egyáltalában bármely súlyo- 
sabb büntetésre méltót elkövettek, hanem mert bírájuk 
túlságos kegyetlensége miatt nem várták azt, hogy 
meg fognak menekülni. Ez emberekre nézve a szám- 
kivetés nyereség volt és egyenlöbecsű a hazatéréssel, 
mert azt vélték, hogy életük legnagyobb veszélyét 
kikerülték. De nem sok idő telt el, és odaküldve néhá- 
nyat katonái közül, anélkül, hogy újabb valami történt 
volna, együttesen megöleti a legjobbakat és legelőke- 
lőbbeket, kik a szigeteken már mint hazájukban éltek 
és szerencsétlen sorsukat a legnagyobb megelégedett- 
séggel elviselték. Ez által igen szánalomra méltó és 
váratlan gyászt hozott nagy családokra Bómában. 

Ha némelyeknek ajándékul is adott pénzt, nem mint 
kölcsönt hajtotta be, felszámítva a kamatot és a kamat 
kamatját, hanem mint lopást és a legnagyobb bünteté- 
sekkel illette azokat, kik ajándékát elfogadták. Mert a 
nyomorultaknak nem volt elég, hogy visszafizették, a 
mi nekik adatott, hanem azonfelül odavitték egész 
vagyonukat, melyet vagy szülőiktől vagy rokonaiktól 
vagy barátaiktól örököltek, vagy kereskedői pályát vá- 
lasztva, önönmaguk által szereztek. 

A kik pedig azt hitték, hogy nagy tiszteletben állnak 
nála, más módon, t. í. baráti tettetéssel kapcsolatos 
élvezetek útján károsultak, a mennyiben igen sokat 
költöttek a számtalan, rendetlen és hirtelen uta- 
zásokra, igen sokat a lakmározásokra. Mert egész 

vagyont költöttek egyetlen egy ebéd előkészítésére, 
úgy hogy kölcsönre is fölvettek pénzt : oly nagy volt a 
fényűzése ! Azért is némelyek már megátkozták a 
kegyet, melyet osztogatott, mivel azt gyanítottak, hogy 
ez nem haszon, hanem csalétek és egy elviselhetetlen 
veszteség leshelye. 

Dyen nagy volt tehát az ö jellemének egyenlőtlen- 
sége mindenkivel szemben, különösen pedig a zsidó 
nemzet iránt és minthogy ezt hevesen gyűlölte, 
Alexandrián kezdve, a többi városokban levő imaháza- 
kat a maga tulajdonának nyilvánította és elárasztotta 
azokat saját alakjának képeivel és szobraival. Mert nem 
törődve avval, hogy mások állítanak szobrokat, önmaga 
erőszakosan állíttatott ilyeneket magának. A szent vá- 
rosban levő templomot pedig, mely egyedül maradt 
volt érintetlenül, miután teljes sérthetetlenségre mél- 
tatta volt, átváltoztatta és átalakította saját szentélyévé, 
hogy neve legyen « A fenséges, uj Jupiternek, Caiusnak 
(temploma).)) 

Mit mondasz? Emberlétedre törekszel megszerezni 
a levegőt és az eget, nem érve be oly nagy szárazföldek, 
szigetek, nemzetek, tájékok sokaságával, a melyek fölött 
magadhoz ragadtad az uralmat ? Az Istent pedig nem 
méltatod semmire nálunk itt a földön, sem országra, 
sem városra, hanem arra jár az eszed, hogy elvegyed 
tőle azt a kis kerületet, mely tiszteletére jövendőlések- 
kel és szent mondásokkal fölszenteltetett és beavatta- 
tott, hogy e nagy föld kerületében se nyoma se emléke 
ne maradjon a valóban létező igazi Isten iránt tanúsí- 
tott tiszteletnek és kegyeletnek? Szép reményekkel 
kecsegteted az emberi nemet! Nem tudod-e, hogy 

számos bajnak a forrását nyitod újításaiddal és vak- 
merő tetteiddel, melyeket sem cselekedni sem gondolni 
nem szabad. 

XUV. FEJEZET. 

Hogyan fogadja Caius az alexandriai zsidók küldöttségét ? 

Érdemes megemlékezni arról, a mit láttunk és hal- 
lottunk, mikor elhivattunk, hogy harczot vívjunk álla- 
munkért. Mert a mint beléptünk, azonnal tudtuk 
tekintetéből és mozdulatából, hogy nem bíró elé jutot- 
tunk, hanem vádló elé, sőt a vele ellenkezők ellensége 
elé. Mert a bírónak kötelessége lett volna érdem szerint 
választott tanácsosaival leülni, mikor a legfontosabb 
ügy vizsgálatáról van szó, mely 400 évig pihent és 
most először hozatott fel sok ezer meg ezer alexandriai 
zsidó ellen ; továbbá illő lett volna, hogy mindegyik 
oldalán álljanak az ellenfelek védőikkel együtt; hogy 
felváltva hallgassa meg a vádat és a védelmet a vízóra^®) 
jelzése szerint ; hogy visszavonulva tanácskozzék taná- 
csosaival a fölött, mit kell a legigazságosabb ítélet alap- 
ján, nyilvánosan kijelenteni. A mi pedig valóban tör- 
tént, az nem volt egyéb mint egy engesztelhetetlen 
kényúr tette, ki zsarnoki tekintetével fenyeget. 

Mert eltekintve attól, hogy semmit sem tett abból, 
a mit az imént mondtam, magához hivatja két kertnek 
felügyelőjét, a Maecenas-ét és a Lámiá-ét ( — ezek 
közel voltak egymáshoz és a városhoz, és itt tartózko- 
dott 3 vagy 4 nap óta ; ugyanis e helyen kell vala 
jelenlétünkben lejátszódnia egész nemzetünk drámája- 

nak — ) és megparancHolja, bogy nyissák ki neki az 
összes mezei lakokat, mert alaposan meg akarja nézni 
mindegyiket. Mi pedig, a mint hozzája vezetve meglát- 
tuk, földre hajolva a legnagyobb alázattal és tisztelettel 
üdvözöltük, és Augustns császárnak szólítottuk. O pedig 
olyan kimélettel és szívességgel viszonozta üdvözletün- 
ket, hogy nem csak ügyünkről, hanem életünkről is 
lemondtunk. Mert gúnyolódva és egyszersmind fog- 
vicsorítva azt mondta: «Hát ti vagytok az istengyűlö- 
lők* kik nem tartotok engem Istennek, engem, kit a 
többiek mind annak vallottak, de a kit ti nem is nevez- 
tek annak? Azután kezét az ég felé emelve, néhány 
szót mondott, melyeket hallani sem szabad, annál 
kevésbbé szóról szóra elmondani. 

Az ellenpárt követei azonnal elteltek nagy örömmel, 
mert Caius első nyilatkozata alapján azt hitték, hogy 
már szerencsésen befejezték követségüket. Azért is 
tapsoltak, tánczoltak és az összes istenek neveivel 
illették őt. 

XLV. FEJEZET. 

Folytatás. 

Mikor laidorus, a kegyetlen rágalmazó, látta, hogj' 
Oaius örül az emberfölötti megnevezéseken, azt mondta: 
flMég jobban fogod, ó uram, gyűlölni a jelenlevőket 
ós törasrokonaikat, ha megismered rosszindulatukat 
én tisíítelotlenségüket irántad. Míg ugyanis az összes 
emborek hálaáldozatokat mutattak be felgyógyulásod- 
ért) CHak ezek nem tudták magukat rávenni arra, bog}' 



áldozzanak. És ha azt mondom «ezek», értem alatta a 
többi zsidókat is.» Mikor erre egy szívvel — lélekkel 
felkiáltottunk : «0 Urunk Caius, rágalmaznak bennün- 
ket ! mert mi áldoztunk, még pedig hekatombákat 
áldoztunk, melyek vérét az oltár körül fecskendeztük, 
Iiúsát pedig nem vittük haza vígságra és lakomára, 
xnint ez némelyek szokása, hanem átadtuk a barmokat 
a szent lángnak égő áldozatul : tettük ezt pedig nem 
egyszer, hanem már háromszor : először, mikor trónra- 
léptél, másodszor, mikor megmenekültél attól a súlyos 
betegségtől, melyet az egész földgömb veled együtt 
megsínlett ; harmadszor a germániai győzelem remé- 
nyében ; » 

« megengedem — úgymond, — hogy ez igaz ; áldoz- 
tatok ; de másnak és nem érettem ! Mert mi hasznom 
van? hiszen nem is nekem áldoztatok !» Midőn az 
előbbieken kívül ezt is hallottuk, azonnal mély borzon- 
gás szállt meg bennünket, mely elömlött volt rajtunk 
egészen a megjelenéséig. És mialatt ezeket mondta, 
bement a mezei lakokba, megvizsgálta a férfiak és a 
nők szobáit, az összes helyiségeket a földszinten és az 
emeleten, egynémely berendezéseket mint hiányosakat 
hibáztatott, másokat személyesen tervezett, és azon- 
felül elrendelte, hogy díszesebbek legyenek. Azután mi 
kergetve követtük öt fölfelé és lefelé, kigúnyolva és 
szidalmazva ellenfeleink részéről, mint színi bohó- 
zatokban. Mert a dolog a bohózat egy neme volt. 
Ugyanis a bíró felvette a vádló alakját, a vádlók pedig 
a hitvány bíróét, nem nézve az igazság természetét, 
hanem csak ellenséges érzelmeiket. Mikor a bíró, még 
pedig olyan hatalmas biró, vádolja azt, a ki itélet előtt 

áll, hallgatni kell; mert hallgatagon is lehet valahogyan 
védekezni, különösen pedig^ ha az ember nem tud 
felelni arra, a mit ö keresett és óhajtott, mert a szoká- 
saink és törvényeink visszatartják a nyelvünket és be- 
zárják és bevarrják a szájunkat. 

Miután egyet-mást elrendelt volt az épületekre 
vonatkozólag, igen fontos és komoly kérdést intézett 
hozzánk: « Miért tartózkodtok a disznóhústól?* Erre a 
kérdésre megint oly nevetésre fakadtak ellenfeleink 
(részint mert örömük telt benne, részint mert hizelgés 
okáért azon voltak, hogy a mit mondott, elmésen és 
kellemmel mondottnak látszassék), hogy kisérő szolgái 
közül egynehányan nehezteltek rájuk, mert csekély 
tisztelettel viselkedtek a császár iránt, a kinek jelenlé- 
tében egy kicsit mosolyogni is veszélyt hoz azokra, kik 
nem legbenső barátai. Mikor mi azt feleltük, hogy 
((mindenkinek más a szokása és hogy egynehány dolog 
élvezete, valamint nekünk, úgy ellenségeinknek is meg 
van tiltva,* és mikor valaki azt mondta : « Mennyien 
nem esznek bárányhúst, pedig az leginkább hozzáfér- 
hető!* nevetve azt mondta: (dgen helyesen, mert nem 
kellemes.* így nevetség és gúny tárgyává tétetvén, nagy 
zavarban voltunk. Azután végre mellékesen mondta : 
« Szeretném tudni: micsoda jogi elvek szerint jártok el 
az államban?* 

Mikor válaszolni és magyarázni kezdtük, némi fogal- 
mat szerzett magának igazaink védelméről: és meg- 
értve, hogy ez nem igen megvetendő, — még mielőtt 
felhozhattuk volna az erősebb bizonyítékokat, — meg- 
akasztotta előbbi előterjesztéseinket, sietve egy nagy 
terembe rohant, és körüljárva elrekesztette az ablak- 

nyílásokat köröskörül fehér kristályhoz hasonló átlátszó 
drágakövekkel, melyek egyrészt nem gátolják avilágos- 
ságot, másrészt távol tartják a szelet és a nap forrósá- 
gát. Azután lassan tovább haladva, mérsékeltebb hangon 
térdezte: «Mit mondtok?» Midőn előbbi beszédünket 
tovább fűzve folytatni kezdtük, megint egy másik te- 
rembe futott, melybe eredeti festményeket helyeztetett 
-volt el. Mialatt igazainkat így meggyalázták, elvágták 
és majdnem letörték és szétzúzták, elbágyadva és 
elerőtlenítve és folyton csak a halált várva, szíveink 
nem maradtak helyükön, hanem félelmünkben azok 
előre kimentek, hogy könyörögjenek a valódi Istenhez, 
hogy az álnevűnek a haragját megakadályozza. Isten 
pedig szánakozva rajtunk, annak haragját irgalommá 
változtatta és Caius miután megszelídülve mondta: «ügy 
látszik, az emberek nem annyira rosszak, mint inkább 
szerencsétlenek és esztelenek, midőn nem hiszik, hogy 
isteni természetre tettem szert » odébb ment és minket 
is távozásra szólított. 



XLVI. FEJEZET. 

A követek nem érnek czélt és hazatérnek. 

Kiszabadulva egy helyből, mely törvényszék helyett 
színház és egyszersmind börtön volt — mert mint a 
színházban, volt itt pisszegése a fütyülőknek, gúnyoló- 
dóknak és véghetetlen módon csúfolódóknak, és mint a 
fogságban voltak szíven ejtett sebek, kínzások, az 
egész lélek kíűczamításai, részint a káromkodások által 



az Istenség ellen, részint a fenyegetések által, melyek- 
kel ez a hatalmas császár fenyegetett, haragot tartva 
nem más okból, (mert akkor könnyen változtathatta 
volna véleményét), hanem maga miatt és az istenítés 
után való vágya miatt, melyről azt vélte, hogy csak a 
zsidók nem fogadják el és nem hagyhatják helyben — 
nagynehezen lélekzettünk fel. Nem, mert az élethez 
való ragaszkodásunkban remegtünk a haláltól — 
(hiszen ezt szivesen akár csak a halhatatlanságot fogad- 
tuk volna, ha valószinü lett volna, hogy ösi szokásaink 
helyreállítását hozza magával), — hanem mert tudtuk, 
hogy minden haszon nélkül és dicstelenül megemészt- 
jük magunkat. Mert a mi hantáimat elszenvednek a 
küldöttek, az küldőiknek szól. 

E megfontolások folytán új erőre kaptunk egy ideig. 
Egyébként azonban meg voltunk rémülve, mert meg- 
ijedtünk és bizonytalanok voltunk aziránt, hogy mit 
fog határozni, hogy fog nyilatkozni és mily alapon fog 
ítélni? Vajon megértette ügyünket egészen az, a ki 
néhány részletet is alig hallott? Nem-e veszélyes dolog, 
hogy ötünknek, a követeknek, személyében koczkán 
forog a világ összes zsidóinak az érdeke ? Mert ha ked- 
vében járna ellenségeinknek, melyik város fog még 
nyugton maradni? Melyik nem fogja megtámadDÍ 
azokat, kik ott laknak ? Melyik imaházat nem fogják 
bántalmazni? Melyik politikai joga nem fog meg- 
semmisíttetni azoknak, kik a zsidók ősi szokásai szerint 
szervezkedtek? Meg fognak semmisíttetni, el fognak 
töröltetni, a mélységbe fognak sülyedni, mind kiváltsá- 
gos törvényeik, mind általános jogaik, melyeket a vá- 
rosok egyes jogaival szemben élveznek. 



97 

Szenvedéseinktől leverve és lenyomva, ilyen gondola- 
tokba merültünk ; mert azok, a kik eddigelé támogat- 
tak, belefáradtak. Ezek, ámbár benn voltak, mikor 
minket beszólítottak, nem maradtak ott, hanem félel- 
mükben visszavonultak, mert jól ismerték Gaius vágyát^ 
hogy Istennek tartassék. 

így tehát rövideden elmondtam az okot, miért gyű- 
lölte Gaius az egész zsidó népet ; hadd mondjam még 
el a «Palinódiát^'^) Caius-ra!» 



Alexandrífti Fhilo. 



JEGYZETEK. 



1. Satiirnus nralkodása alatt arany korszak volt a földön. 

Tibullus, I, 3, 35. 

Qaam bene Satum o vivebant rege, priusqoam 
Tellus in longas est patefocta vias ! 

Vergilius, Georg. 2, 538. Aureus hanc vitám in terris 

Satumus agebat. 

2. Vergilius, Aen. IV, 174. 

Fáma malum, quo non aliud velocius uUmn. 

3. Caligula Germanicusnak és Agrippinának volt a űa. 

4. Lucius AeUus Seianus a legalsóbb rendből prsefectus prseto- 
rió-vá küzdötte fel magát, és mikor Tiberius császár Caprea? 
(Capri) szigetére vonult vissza, magához ragadta a hatal- 
mat. Bómát ekkor a rémuralom rettegése fogta el. Seianns 
felségsértő pör által mindazokat eltette láb alól, kiktől 
bitorolt hatalmát féltette. Midőn Seianus még a császár 
buktatására is készült és Tiberius ezt megtudta, az utóbbi 
a Seianus helyébe kinevezett Sertorius Macro által Seianust 
elfogatta és kivégeztette. Hasonló sorsban részesültek Seianns 
gyermekei, rokonai és hívei. 

5. Agamedes és testvére Trophonios fosztogatták Apolló tem- 
plomát Delphiben és a bceotiai király kincsesházát. Agamedes 
a felállított tőrbe került és, hogy a dolog napfényre ne 
kerüljön, Trophonios levágta Agamedes fejét. Trophoniost 
elnyelte a föld, és azon a helyen keletkezett Trophonios 
jósdája. 

6. Midőn Adrastos, Argos királya, .Thebae ellen vonult, 
Amphiaraos vonakodott' vele menni, mert előre látta a há- 
ború szerencsétlen végét. Azonban felesége, Eriphyle, a ki 
Adrastos nővére volt^ mégis rábirta. Mikor az argosi hősök 
megfutamodtak, a föld elnyelte őt és ő halhatatlannak 
nyilváníttatott. Orppos-ban és azután Argos-ban jósdája 
volt. 

7. Amphilochos, Amphiaraos fia, Athénben és Spartában mint 
jós tiszteltetett. 

8. Geryones, kinek marháit ellopta Hercules. 

9. Homerps, Odysseia, IV. 363. Utánozta Vergilius, Georg. 

IV., 443. 

Verum ubi nulla fugám reperit fallacia, victus 
In sese redit, atque hominis tandem ore locutus : 
Nana quis te, juvenum confidentissime, nostras 
Jussit adire domos ? quidve hinc petis ? inquit. At ille : 
Scis, Proleu, scis ipse ; neque est te faliere quicquam; 
Sed tu desine velle. Deum praecepta secuti 
Venimus hinc lapsis quaesitum oracula rebus. 

10. Dioszkúrok = Jupiter ikerfiai: Castor és Pollux. 

11. éQfÁtjvsvct) — igéből, melynek jelentése: tolmácsolni, ma- 
gyarázni. 

12. Ovidius, — Metam.; I, 521. 

Inventum medicina meum est, opiferque per orbem 
Dicor, et herbarum subiecta potentia nobis. 
Ei mihi, quod nuUis amor est sanabilis herbis, 
Nec prosunt dominó, quae prosunt omnibus, artes. 

13. Philo azt hiszi, hogy agiriyeiv — igéből származik Mars 
görög neve : ^AQtjq. 

14. Philo téved; ugyanis nem Augustus, hanem Pompeius 
pusztította a tengeri rablókat. 

15. Homeros, Ilias, 11, 204. 

16. Athénben a vád- és védőbeszéd bizonyos időhöz volt kötve, 
melyet vizi-órával (= xXetpvÓQCc) mértek meg. 

7* 

17. Palinódia = visszaéneklése = visszavonása egy előbbi aUi- 
tásnak. A görög szó jó és rossz értelemben használható, 
azaz visszavonhatjuk a rágalmat és a dicséretet. Ijeghire 
sebb Stesichoros, görög lantos költőnek (Kr. e. 640 — 555 1 
palinódiája, ki egy költeményben a trójai háború minden 
szenvedéseért Helénát okolta. Midőn az istenített hősnő e 
rágalomért Stesichorost megfosztotta szemevilégától, palinó- 
diájában a költő kijelentette, hogy az a Heléna, a kiért a 
görögök annyi éven át liarczoltak, csak árnyék volt ; holott 
az igazi Heléna kisem mozdult Görögországból. — Phüo 
könyve, melyben visszavonta a dicséretet, melylyel Caiu^i 
uralkodása elején elhalmozták, elveszett. 



KIVONAT 

az Izraelita Magyar Irodalmi Társulat alapszabályaiból 

A társulat czéljai: 

2, §. Az Izraelita Magyar Irodalmi Társulat czéljai: 

a) a Szentirás magyar forditásának eszközlése, kiadása 
és terjesztése; 

b) a Szentírásnak és későbbkori vallásos irodalomnak 
és általában az izraelita vallás és erkölcstannak ismertetésére 
és megvilágitására szolgáló müvek kiadása és terjesztése; 

c) a Szentírásra és a zsidóság történetére s irodalmára 
vonatkozó előadások szervezésének elösegitése hazai egyetemeink 
bölcsészeti karán külföldi egyetemek módjára ; 

d) ugyancsak e körbe tartozó valamint egyáltalán az 
izraelita hitközségi életre vonatkozó nyilvános felolvasások 
rendezése úgy a fővárosban mint a vidéken ; 

e) a felekezeti élet ismertetésére és nemesítésére szol- 
gáló népszerű müvek ós a hitközségek feladatával s az általuk 
nyújtandó liitoktatással összefüggő jelesebb munkák kiadása 
éö terjesztése ; 

/) a' kijelölt tudományos és közhasznú irodalmi czélok 
tekintetében pályakérdések kitűzése és jutalmazása. 

A társulat tagijai: 

3. §. A társulat tagjai lehetnek : 

a^ izraelita hitközségek, b) egyéb testületek, c^ magánosok. 
A tagok lehetnek: 1. Alapitők, kik egyszer s mindenkorra 
legalább 1000 koronát adnak, mely összeget hitközségek és 
egyéb testületek öt egymás után következő évi 200 koronás 
részletekben törleszthetik; 2. pdrtfoc/ők, kik egyszer s minden- 
korra legalább 400 koronát adnak; 3. pártolók, kik egyszer s 
mindenkorra legalább 200 ■ koronát adnak ; 4. nmdesek, kik 
6 éven keresztül legalább 8 korona fizetésére kötelezik magukat. 

A tagok jogai: 

21. §. A tagok feltéve, hogy évi járulékaikkal hátralékban 
nincsenek, a cselekvő és szenvedő választási jogaik élvezetén 
kivül tagilletményben részesülnek, még pedig az alapító ta- 
gok a Társulat összes kiadványaiban, a többi tagok az igaz- 
gatóság által meghatározott mértékben. Az utóbbiak azon felül 
'» többi kiadványokat kedvezményes áron nyerhetik. 

Az alapitó tagok a 15. §. értelmében a választmánynak tagjai, 

• 

Uj tagok dr. Bdnóczi Józsefe társulati titkárnál (lakik : 
Damjanich -utcza 4), vagy SzéJceliJ Ferencz belv. takarék- 
pénztári igazgatónál, mint a Társulat pénztárosánál jelentkez- 
hetnek. A tafjsági dijak az utóbbihoz küldendők. 

